Višedecenijski kontinuirani rad menadžmenta štamparije Tuli (osnovana 1988. godine) na razvoju i unapređivanju kvaliteta proizvoda i usluga – kako ulaganjem u opremu, tako i ulaganjem u ljudske resurse kroz edukacije, obuke i negovanje timskog rada i implementaciju savremenih standarda poslovanja i sistemskih procedura – prepoznat je u u privrednom okruženju kao dobar model poslovanja i doprineo je da od jula ove godine imamo značajan razvoj sveukupnog poslovanja i investiranje u prostor i savremenu opremu kako bismo uskoro, uz znanje i iskustvo, postali vodeća kompanija u proizvodnji pakovnog materijala, sa jasno definisanim opredeljenjem ka farmaceutskoj industriji.\nDo sada, kupljeni su poslovni prostori nekadašnjih preduzeća “Zenit” i “Lamp East” (od januara 2019. u našem vlasništvu će biti i pogon nekadašnje “Utve”) i intenzivno se radi na njihovom renoviranju i prilagođavanju za potrebe naših proizvodnih i uslužnih delatnosti. U sklopu pomenutih adaptacija, posebna pažnja se priklanja stalnom praćenju ambijentalnih uslova, propisanoj temperaturi i vlažnosti vazduha i o praktičnim rešenjima za održavanje čistoće kako bi higijena bila na visokom nivou u svim objektima.\nProizvodni pogon za izradu uputstava pojačan je novom, i bržom, mašinom za štampu koja sadrži sve neophodne kontrole valjanosti otiska kako bi mogli da zadovoljimo zahteve tržišta i ubrzamo proces isporuke uz visok kvalitet proizvoda. Uz štamparsku mašinu kupljena je i nova, savremenija savijačica, opremljena otpremnicima sa kamerama za proveru bar koda, urađen je antistatik pod kontrolisan od strane instituta “Nikola Tesla”.\nU toku je formiranje novog pogona za proizvodnju kutija u koji, pored najsavremenije opreme velikog kapaciteta (do milijardu kutija godišnje), spada i prateći magacinski prostor za skladištenje do 2500 paleta.\nU pogonu se trenutno postavljaju IC kontrolni skeneri kao i softveri za kontrolu proizvoda dok će, tokom februara sledeće godine, biti instaliran i BoxSoft informacioni sistem koji će nam omogućiti kontrolu kompletnog sistema proizvodnje u štampariji.\nKako bi poboljšali i unapredili kvalitet dostave, i ujedno povećali fleksibilnost dostavljanja proizvoda u skladu sa potrebama kupca, kupljeni su novi kamion i kombi dok je, za naredan period, planirana i nabavka dva šlepera.\nNekadašnji poslovni prostor “Lamp East”-a pretvoren je u novi proizvodni pogon za flekso štampu, Tuli Flexo, za koji se kupuje nova oprema za štampu, sečenje i kontrolu štampe na visokokvalitetnoj alufoliji.\nUz sva ulaganja u prostor i opremu, kontinuirano se nastavlja sa ulaganjem u ljudske resurse. Sprovode se redovne obuke novozaposlenih kao i redovne i vanredne provere poštovanja procedura i njihove primene i kvaliteta rada zaposlenih, na svim pozicijama. Na posebno kritičnim mestima uvedena je višestruka kontrola čišćenja radnog prostora (dupla kontrola pre i nakon završetka rada na jednom proizvodu) a u planu je i proširenje ISO standarda radi sprovođenja što efektivnijeg sistema menadžmenta kvalitetom upotpunjeno sa ciljevima organizacije.\nkvalitetno, brzo, povoljno\nPOZOVITE: 013 833 606\nDownload INFO documents in ENGLISH\nTuli & Tuli FLEXO\nBiznis monitor 1 - RTV Vojvodina Biznis monitor 2 - RTV Vojvodina\nCopyright © 2013 Štamparija TULI - Izrada: Dizajn studio ClickMan


Zatvaranje ljudi u odmaralištima - korona eksperiment u Grčkoj - 14.04.2021, Sputnik Srbija\nSkoro 200 holandskih turista zamenilo je karantin u svojoj zemlji za osam dana dobrovoljnog zatvaranja u grčkom odmaralištu. 14.04.2021, Sputnik Srbija\n08:29 14.04.2021 (Osveženo: 22:43 03.08.2021)\n© Nikana.grNa plaži "Lagomandra" turisti uživaju u toplom moru...\nReč je o testu koji bi trebalo da pokaže da li se mogu organizovati bezbedni godišnji odmori tokom pandemije kovid-19, piše Blic.\nUčesnici probnog odmora za 399 dolara po osobi dobijaju pun pansion, uključujući pristup bazenu, restoranima i drugim objektima hotela Micis – ali ništa drugo.\nPored redovnih testova na koronavirus i poštovanje distance od 1,5 metara, “turisti” moraju da se zadovolje pogledom na Egejsko more iz svojih soba ili terasa jer nikome nije dozvoljeno da napusti odmaralište u kojem će biti samo gosti.\nGrčka koja praktično zavisi od turizma, želi da privuče ljude nazad, nakon katastrofalne 2020. tokom koje je broj posetioca spao na četvrtinu u odnosu na nivo iz prethodne godine. "Veoma je važno da ljudi počnu da nam dolaze", kaže Konstantinos Teraslias, zamenik gradonačelnika Rodosa, četvrtog po veličini grčkog ostrva.\nHolandski operater "Sanveb", koji je organizovao ovo putovanje koje podržava vlada, nada se da će eksperiment pokazati da ljudi i dalje mogu da uživaju u odmoru, čak i pod strogim merama bezbednosti, i utrti put ponovnom otvaranju turizma.\n"Ovo je veoma važno za turističku industriju. Mislim da neće mnogo kompanija preživeti još jedno leto bez putovanja", istakao je izvršni direktor "Sanveba" Matijs ten Brink. On je, ipak, ukazao da zatvaranje ljudi u odmaralištima verovatno neće moći da bude dugoročno rešenje.\nU međuvremenu na Rodosu, lokalni žitelji sa neizvesnošću iščekuju holandske turiste.


ČAROBNJACI IZ O.Z-a – ApsArt\nHome/Projekti/ČAROBNJACI IZ O.Z-a\nČAROBNJACI IZ O.Z-astbeli2015-09-16T12:27:18+02:00\nČAROBNJACI IZ O.Z-a (Okružnog zatvora)\nDramske radionice u Specijalno zatvorskoj bolnici Beograd, 2006 – 2012.\nTokom šest godina rada u Specijalnoj zatvorskoj Bolnici u Beogradu kroz dramske radionice je prošlo više od 200 mladih ljudi osuđenika i osuđenica, uglavnom sa D –odeljenja (odeljenje na kome su lica kojima je izrečena obavezna mera lečenja bolesti zavisnosti od droga).\nVećina osuđenika/ca je bila na radioncama u ciklusima koji su trajali šest meseci ali i duže. Proces rada je otvoren, gde se kroz drmaske igre, vežbe i improvizacije spontano dolazi do materijala koji postaju tkivo za predstavu. Na tom putu istraživanja i razvijanja priča radilo se i na ličnom planu (samopouzdanje, iskrenost, razumevanje postupaka/reakcija/emocija) kao i izgradnji grupe i međusobnog poverenja.\nZa ovih šest godina producirane su tri predstave koje su izvođene u samoj ustanovi kao i na pozorišnim scenama u Beogradu.\nČarobnjaci iz O.Z-a, neverbalni performans fizičkog teatra izveden u Domu omladine 2007. kao i u Ustanovi kulture Vuk Karadžić. Maske za performans izradili su sami osuđenici.\nČiji si ti, Petre?, forum predstava koja je problematizovala pitanje postojanja neformalnog sistema osuđenika kao i bespomoćnosti formalnog sistema i njegovih službi na putu jednog mladog čoveka koji se bori za dobar sopstveni ishod. Predstava je izvođena 2008. u okviru BITEF Polifonije u samoj ustanovi, kao i u KPZ za maloletnike Valjevo.\nPinokio 4-0-D, adaptacija romana Pinokio, Karla Kolodija, izvedena u Ustanovi kulture Vuk Karadžić 2009. godine.\nNajveća radost i rezultat ove višegodišnje prakse jeste činjenica da su neki polaznici dramske radionice postali saradnici ApsArt-a na mnogim našim drugim projektima.


(UŽIVO) POČELO JE: Trampove pristalice masovno stižu u Vašington! - Naša Borba\n(UŽIVO) POČELO JE: Trampove pristalice masovno stižu u Vašington!\nPristalice američkog predsednika Donalda Trampa okupile su se u Vašingtonu posle odluke Vrhovnog suda SAD da odbije tužbu Teksasa kojom se traži da se poništi navodna pobeda Džoa Bajdena na predsedničkim izborima.\nDo okupljanja je došlo mesec dana nakon pro-Trampovskih demonstracija na kojima je u glavnom gradu SAD učestvovalo najmanje 10.000 ljudi. Tog dana izbili su sukobia između pristalica predsednika i demonstranata pokreta „Crni životi su važni“ u blizini Bele kuće.\nDonald Tramp kritikovao je odluku Vrhovnog suda da odbaci tužbu države Teksas, kojom se traži poništavanje rezultata izbora u četiri ključne države.\nOn je danas na tviteru napisao da je na izborima pobedio sa velikom razlikom, ali samo kada je reč o legalnim glasovima.\n„Pobedio sam na izborima sa velikom razlikom, ali zapamtite, jedino kada je reč o legalnim glasovima, a ne o lažnim glasačima i prevarama koje su se, nekim čudom, pojavile svuda! Kakva sramota!“, napisao je danas na tviteru.\nPrethodni tekstILI JESI, ILI NISI–REPUBLIKANAC: Sandulović pozvao svoje članove da se ne sakrivaju od satanista!\nSledeći tekst(UŽIVO) ZA SLOBODU: Ljudi na ulicama Pariza, čuju se pucnji, protiv diktature!


16/04/2021 16/04/2021 Mirsad Zulic\t0 Comments\tJZU Dom zdravlja Kalesija, vakcinacija\nJZU Dom zdravlja Kalesija nastavila je sa vakcinacijom stanovništva protiv Covid-19. U ovoj ustanovi vakcinisano je u protekla dva dana vakcinisano 133 osobe.\nDanas je vakcinisano 65 građana prioritetnih populacionih grupa koji su predviđeni planom vakcinacije, a koji su se prethodno prijavili putem Timova porodične medicine. Podsjećamo, jučer je vakcinisano 65 građana.\n“Vakcinacija, u saradnji sa Zavodom za javno zdravstvo nastavit će se i u narednom period. Također, pozivamo stanovništvo zainteresovano za vakcinaciju da se i dalje prijavljuje u Timove porodične medicine, kako bi zdravstveni radnici mogli ažurirati spiskove i blagovremeno ih pozvati na termin vakcinacije”, saopćeno je iz JZU Dom zdravlja Kalesija.\n← Fudbaleri Bijeljevca se odrekli naknada u korist nabavke kosačice za održavanje stadiona\nJavljanje na Biro za zapošljavanje telefonom produženo do 3.maja →\nOBILJEŽEN DAN DRŽAVNOSTI U KALESIJI\n25/11/2013 Mirza Musanovic\t0


Nalazište slojeva lepote u zvukovima predgrađa - recenzija albuma "Suburb" subotičkog projekta Ulpiana - Dotkom\nNalazište slojeva lepote u zvukovima predgrađa – recenzija albuma “Suburb” subotičkog projekta Ulpiana\nPosted by postman on November 12, 2019 0 Comments\nNe znam da li imate ikad takav osećaj, kada znate šta da očekujete od sugrađana, i da vas njihove ideje neće ostaviti na cedilu sa još kojim slojem lepote u ušima.\nIako je u početku bio instrumentalista u nekoliko kultnih bendova (barem za moju generaciju), umetnik koji stoji iza projekta Ulpiana ne prestaje da me iznenađuje njegovim naglim presecima u žanrovskom, ali idejno-estetskom smislu. Sopstvenu poetiku je izgradio u odličnom, ali na žalost svih nas, kratkovekom bendu Nebo Je Crveno, ali i abstract/ambient projektu Bezdan (ne mešati sa blekerima istog imena) – uvek mi se činilo da će te sirove riffologije koju je mlatio sa Butcherima i grandžerska agresivnost u NJC na kraju da se pretvore u nešto transcendentalnije. To se upravo desilo na albumu “Suburb“. U svakom slučaju, izguglajte pojam Ulpiana i verovatno vam neće biti ništa jasnije od onoga što ću reći o samom albumu – mističnost je uvek na ceni, čak i u ovako palanačkom okruženju kakva je Subotica, a tu je i šarm predgrađa, kao veoma zahvalna tema u muzičkoj sferi.\n“Suburb” je jedan od onih nenametljivih albuma, koji te osvajaju melodiju po melodiju, u chill/ambient maniru. Ako uz ove zvukove ne uspete da opustite pretegnute živce, mislim da imate problem. Pored gotovo svečane mirnoće beatova i atmosfere uopšte, tu su gitarske deonice, veoma maštovite, i jasno mi je zašto mu je trebalo 3 godine da ga konačno uobliči i preda svetu, barem se trudim da razumem. Moram da pomenem da je imao svesrdnu podršku mnogobrojnih prijatelja oko same realizacije albuma. Možda preterujem, ali meni odzvanja Sigur Ros u glavi, i mešavina koja se može čuti u mnogobrojnim jazz/chillhop miksevima na YouTube-u, koje pojedinačno obožavam, dok ovi divni uradci to mešaju na najbolji mogući način, ta melodičnost se prosto otvara kao cvet u slow-motionu pred slušaocem, stidljivo pokazuje svoj sjaj, i nestaje kao magla. Takođe, tu se ogleda njegov istraživački rad na polju field recordinga (moguće je da nema takvih semplova, ali meni odgovara ova fantazija), i zapravo je kao arheolog dao svima mrvicu onoga što nas iz nekog razloga tišti, a ne razumemo šta. Najčešće se to objašnjava pojmom “nostalgija”, ali u ovom slučaju razlog zašto nas nešto privlači i mori, uopšte ne postoji, barem sudeći po onome što umetnik želi da poruči. Ipak, ta sentimentalna crta i čovekova potreba da izrazi osećanja su jača od one kritičko-moralne grbe koju nosimo. Ne znam, jednostavno, ostali sud prepuštam dalje.\nMoji favoriti su svakako “Flowers and Details” (jednom rečju, prelepo) i “Resonate“, ali i ostale trake svakako ne manjkaju lagodnošću i harmonijom koja može doći samo iz stanja potpune opuštenosti. Na naslovnici albuma je limenka piva, jednostavan ali efikasan agens opuštanja, ukoliko gledamo nutritivne i zdravstvene aspekte ovog neprikosnovenog pića bogova. Uz album obavezno cepnite jedno ‘ladno, nećete se pokajati, i uživajte u beatovima predgrađa.\n(biću sebičan, i jedan od najlepših feedbackova na moj prikaz od strane samog autora ću zadržati za sebe – spominjem zato što je ovo odraz onoga koliko je neophodna međusobna podrška među umetnicima)


cci Archives - Fer\nSaopćenja za javnostU fokusuVijesti\nDugogodišnje kršenje zakona bez sankcija: Da li su javna preduzeća, ustvari tajna preduzeća??\nby fer_urednik 10. Decembra 2021.\nPreviđene kazne za javna preduzeća iznose od 5.000 KM do 15.000 KM ako ne učine javno dostupnim podatke o svome poslovanju. Centri civilnih inicijativa (CCI) skreću pažnju javnosti na nedopustivu…\nCentri civilnih inicijativa (CCI) su u Sarajevu održali konferenciju na temu „Odgovornost za rezultate poslovanja javnih preduzeća u FBiH“. Konferencija je okupila predstavnike zakonodavnih institucija, javnih preduzeća i organizacija civilnog…\nJavna preduzeća u Bijeljini imaju preko 75 miliona KM duga, potrebna veća kontrola njihovog rada\nby fer_urednik 18. Juna 2021.\nDanas je u Bijeljini održana konferencija „Rezultati poslovanja i politički uticaj na rad javnih preduzeća u Gradu Bijeljini“ koju su organizovali Centri civilnih inicijativa (CCI). Javna preduzeća u Gradu Bijeljini…\nKako su mediji izvještavali o javnim preduzećima u BiH?\nby fer_urednik 10. Juna 2021.\nU okviru projekta „Fer zapošljavanje za odgovornost“ koji ima za cilj depolitizaciju imenovanja rukovodećeg kadra u javnim preduzećima Bosne i Herecgovine, implementiran je media monitoring, proces analize medijskih izvještaja putem…\nRukovodioci Terminala Federacije nagrađeni za loše rezultate poslovanja\nby fer_urednik 20. Maja 2021.\nVlada Federacije BiH je krajem marta dala saglasnost Skupštini Privrednog društva „Operator – Terminali Federacije“ za donošenje odluke o dodjeli nagrade članovima uprave društva, Hermedinu Zorniću (SDA) i Slavenu Zeljki…\nParlamentarci/ke FBiH u Mostaru poručili da se javna preduzeća oslobode okova politike\nby fer_urednik 5. Maja 2021.\nNa nivou FBiH postoji 48 javnih preduzeća koja zapošljavaju najmanje 22.000 radnika, te koja imaju 4,2 milijarde KM poslovnih prihoda godišnje i 5,2 milijarde KM duga. – rezultati su istraživanja…\nNa današnjoj sjednici Skupštine Kantona Sarajevo, usvojen je zaključak radne grupe za depolitizaciju i efikasnost javnih preduzeća kojm se obavezuje Vlada Kantona Sarajevo da uspostavi javno dostupan i redovno ažuriran…\nCentri civilnih inicijativa (CCI) pozdravljaju usvajanje Nacrta Zakona o sprječavanju nepotizma i stranačkog zapošljavanja u organima javnog sektora u Kantonu Sarajevo od strane Skupštine Kantona Sarajevo. Zastupnici i zastupnice Skupštine…\nDanas je u Sarajevu održana konferencija za medije na temu depolitizacije i povećanja efikasnosti javnih preduzeća u Kantonu Sarajevu na kojoj su zastupnici i zastupnice Skupštine Kantona Sarajevo i CCI…


SAD: Sto pre unaprediti proces pridruzivanja S. Makedonije EU\nTanjug 3. juna 2022. 19:34\nVAŠINGTON – SAD su istakle značaj što bržeg unapređenja procesa pridruživanja Severne Makedonije i Albanije EU tokom sastanka američkog državnog sekretara Entonija Blinkena i šefa diplomatije Severne Makedonije Bujara Osmanija u Vašingtonu, javili su danas makedonski mediji.\nU prestonici SAD juče je održan prvi sastanak procesa strateškog dijaloga između SAD i Severne Makedonije, a tom prilikom su vlade dve zemlje objavile zajedničko saopštenje u kojem se navodi da je dijalog usmeren na produbljivanje bilateralnog partnerstva.\nSAD su podržale konstruktivno učešće Severne Makedonije u inicijativama za regionalnu stabilnost i bezbednost, kao i nameru Severne Makedonije da postane članica Inicijative tri mora, preneo je makedonski portal Plusinfo.\nSAD su u saopštenju navele da se raduju što će podržati rad Severne Makedonije tokom njenog predsedavanja OEBS 2023. godine.\nU pogledu odbrane i bezbednosti, u zajedničkoj izjavi SAD i Makedonije naglašen je strateški značaj razvoja odbrambenih kapaciteta visoke klase, izvođenja bilateralnih vežbi i aktivnosti obuke radi poboljšanja interoperabilnosti i spremnosti, kao i važnosti ispunjavanja obaveza NATO u pogledu podrške kolektivnoj bezbednosti.\nSAD su odale priznanje za dostignuća Severne Makedonije u modernizaciji i opremanju njenih oružanih snaga naprednom vojnom opremom, kao i napore da unaprede svoju sajber bezbednost i kapacitete sajber odbrane.


Crveni karton za otimanje - TimeOut\nCrveni karton za otimanje\nAleksandar Milosavljević 29.04.2013., 15:10\nFudbaler Honveda, na pozajmici iz italijanske Katanije, David Lanzafame dobio je jedan od najbizarnijih crvenih kartona u poslednje vreme. Naime, on je zbog otimanja za loptu sa svojim saigračem Leandrom Martinezom, a sve zbog izvođenja penala, zaradio drugi žuti karton i automatsko isključenje sa utakmice.\nMartinez je pri vođstvu Honveda u duelu sa domaćim Pešijem od 1:0 izborio penal i sam je hteo da ga izvede što se Lanzafameu nije dopalo te je pokušao da vrlo grub način da ga odgovori od te ideje što se s druge strane uopšte nije svidelo glavnom sudiji meča koji je odlučio da Italijanu dodeli žuti karton. Kako je ovaj već ranije pazario jednu takvu opomenu za njega je meč bio završen.\nDa sve bude još gore po njega Martinez je sigurno realizovao penal, a potom je postighao i treći gol za Honved čiji će trener sigurno imati šta da kaže Lanzafameu kojeg sasvim sigurno očekuje kazna od strane kluba.\nPrethodna vest Sa Pintu: Šansa koja se ne ispušta\nSledeća vest Neprelazni Nadal


UBLAŽAVANJE MERA: Od utorka kraći policijski čas, počinju da rade zanatske radnje! | Kruševac PRESS\nUBLAŽAVANJE MERA: Od utorka kraći policijski čas, počinju da rade zanatske radnje!\nAutor Redakcija\t Poslednje ažuriranje 20.04.2020. 0\nU skladu s procenama stručnjaka da se situacija u vezi sa virusom COVID 19 polako smiruje, Vlada Srbije će postepeno ublažavati ograničenja kretanja, čime će pomoći i građanima da se relaksiraju, ali i privredi da ponovo profunkcioniše.\nVlasnicima domaćih ljubimaca biće dozvoljeno da ih izvedu tokom policijskog časa, u periodu od 23 do jedan ujutru, na udaljenosti od 200 metara od svog doma i s obavezom da se ne približavaju drugim vlasnicima.\nPredsednik Vučić je najavio da će od utorka da bude omogućeno skoro svim zanatskim radnjama, servisnim radionicama, obućarima, krojačima da otvore svoje radnje.


Banjalučka policija kaznila 1.672 građana zbog korištenja mobilnog telefona u saobraćaju | Banja Luka 24 sata\nHome Crna hronika Banjalučka policija kaznila 1.672 građana zbog korištenja mobilnog telefona u saobraćaju\nStatistički podaci pokazuju da je korištenje mobilnog jedan od najčešćih uzroka saobraćajnih udesa, pa iako to i sami znaju ni vozači, ni pješaci se ne odriču svog telefona na ulici.\nMasu vozača vidjećete kako kuckaju poruke dok su za volanom, lajkuju i komentarišu slike na društvenim mrežama, a istovremeno glave pognute u ekran koračaju i pješaci.\nTako imamo situaciju da niko od učesnika u saobraćaju nije dovoljno skoncentrisan na put i dešavanja oko sebe, zbog čega se povećava rizik od udesa.\nMada su i vozači svjesni kako mnoge poruke i pozivi nisu toliko hitni da bi na njih morali odgovoriti istog momenta, ipak reaguju na svaki zvuk telefona.\nDirektor Agencije za bezbjednost saobraćaja RS Milija Radović upozorava da je riječ o alarmantnoj pojavi koja uzima sve više maha.\n“Svjedoci smo svakodnevne upotrebe mobilnog u vožnji, i to više nije samo razgovor telefonom, nego vozači bukvalno sa dvije ruke kucaju poruke i pretražuju društvene mreže, a povremeno pogledaju put ispred sebe. Za prebacivanje pogleda sa saobraćaja na telefon i vraćanje treba vam sigurno dvije sekunde, a ako se krećete brzinom od 50 kilometara na sat, vi ste već prešli 27 metara a da niste gledali na put. I ako u međuvremenu vozilo ispred vas zakoči ili se pojavi pješak -eto nezgode” – govori Radović.\nNaglašava da je ovakvo ponašanje naročito opasno u složenim saobraćajnim situacijama, kao što su raskrsnice gdje nam je pažnja potrebna 100 odsto.\n“Poznato je da ljudi imaju ograničen resurs pažnje i ako je podelimo na put, na telefon, na konzumiranje hrane u autu, desiće se nezgoda” – kaže on, ističući zabrinutost što su i pješaci koji gledaju u telefon “nesvjesni svega oko sebe”.\nAnketa koju su još prije pet godina radili Predstavnici Agencije i Saobraćajnog fakulteta Doboj pokazala je da 51 odsto muškaraca i skoro 28 odsto žena vozi i telefonira, iako većina njih zna da tako izlaže povećanom riziku sebe i druge učesnike u saobraćaju.\n“Nedavno smo dobili rezultate inidkatora mjerenja za Republiku Srpsku koji su pokazali da 4,4 odsto vozača koristi mobilni telefon. Ako podsjetimo da je u evropskim zemljama taj procenat ispod jedan odsto, mi onda imamo, može se reći, jako visok indikator korištenja telefona. Za razliku od drugih prekršaja, ovdje je teško dokazati da je vozač koristio mobilni u toku vožnje, zbog čega se samo mali broj njih i sankcioniše” – govori Radović.\nDok u javnosti ne sazre svijest o opasnosti korištenja telefona za vrijeme vožnje, važno je, napominje on, organizovati kampanje sa ovim ciljem, te kontrolisati i kažnjavati učesnike u saobraćaju.\nZa pričanje moblinim i kucanje poruka u vožnji kazna iznosi 100 do 300 maraka.\nZa pješake i bicikliste koji razgovaraju mobilnim telefonom ili nose slušalice na oba uha preko pješačkog prelaza i na otvorenom putu bez trotoara, kazna je 40 maraka.\nProšle godine na području koje pokriva policijska stanica za bezbjednost saobraćaja Banjaluka, dogodila se 2.851 nezgoda, što je povećanje od sedam odsto u odnosu na godinu ranije.\nU saobraćajnim udesima poginulo je 11 ljudi, teže je povređeno 83 građana, od čega četvoro djece, dok su lakše povrede zadobila 492 učesnika u saobraćaju.\nMinistarstvo unutrašnjih poslova RS početkom godine organizovalo je Republičku akciju „Odnos vozač-pješak i mobilni telefon”. Od ukupno 5.900 kontrolisanih vozača, 58 odsto ih je zatačeno u prekršaju.\nZbog korištenja mobilnog telefona, za vrijeme upravljanja motornim vozilom, sankcionisano je 434 vozača. U okviru ove akcije kontrolisano je 1.100 pješaka, a evidentirana su 1.094 prekršaja koja su počinili pješaci.\nOd ovog broja prekršajnih naloga, čak 73,2 odsto je zbog korištenja mobilnog telefona ili slušalica u oba uha za vrijeme kretanja ulicom, kao i zbog prelaska puta mimo obilježenih pješačkih prelaza.


The King - Složeni likovi veći od spektakla - oradio.rs\nThe King - Složeni likovi veći od spektakla\nRežiser: Dejvid Mišod\nUloge: Timoti Čalamet, Džoel Edgerton, Robert Patinson\nFoto: Trailer screenhot\nIstorijske biografije nikada nisu lak zalogaj za filmadžije. Koliko god se trudili verno da prikažu čuvene likove i sudbine, uvek će se naći delovi dramatizacije podložni kritici faktografa. Ali, kada neko pokuša da snimi film o istorijskoj ličnosti koju je već ovekovečio Vilijem Šekspir, zadatak postaje znatno složeniji.\nDejvid Mišod je režiser koji se istakao pomalo iščašenim filmovima kakvi su bili "The Rover" ili "War Machine". Ipak, najpoznatiji je po odličnoj krimi drami "Animal Kingdom" koju su podjednako hvalili i kritičari i publika. Sada je odlučio da ekranizuje filmski portret Hala, potonjeg engleskog kralja Henrija V, poznatog po tome što je okončao Stogodišnji rat između Engleske i Francuske pobedom kod Ažinkorta.\nOvog puta kritika je podeljena kao na oštrici noža. Jedni kažu da je film potpuni fijasko, dok drugi tvrde da se radi o remek-delu filmske umetnosti. Kada se tako nešto desi, budite sigurni da je film vredan gledanja i sticanja sopstvenog utiska više nego ziceri u koje su svi podjednako zaljubljeni.\nMišod je "The King" snimio adaptiravši najmanje dve Šekspirove drame u scenario uz istorijske podatke koji su nam danas dostupni. Tako je stvorio amalgam koji je negde između činjenica, Šekspirove imaginacije i sopstvene interpretacije događaja, koji su od Henrija V načinili vladara vrednog istorijskih udžbenika. Režiser je vešto izbegao spektaklični pristup, verovatno unapred znajući da neće biti po ukusu milenijalske publike, navikle na superherojski recept "red pucačine, red viceva, a između lagana dramica".\n"The King" je film-studija karaktera, proizvoljna rekonstrukcija osobe koja je imala značajan uticaj na razvoj Evrope u Srednjem veku i na tom nivou sasvim pristojno funkcioniše. To je film koji gledaocu daje fer pretpostavku kako su izgledale političke igrice na engleskom dvoru, na koji način se stvarala politika koja je dovela do invazije Engleza na Francusku i kako je njihova vojska na kraju savladala brojno nadmoćne domaćine. Radnja u ovom filmu usporena, fokusirana na aktere i njihove unutrašne dileme, što u preko dva sata filma može malo da umrtvi gledaoca željnog akcije.\nMeđutim, kada akcija dođe "The King" je film koji šprica adrenalin direktno u vene. Bitka kod Ažinkorta u ovom je ostvarenju snimljena tako da nas dovodi do stanja klaustrofobije i opšte teskobe jer je Mišod jedan od retkih režisera koji je srednjovekovnu bitku prikazao onako kako bi zaista mogla da izgleda.\nTimoti Čalmet koji glumi Henrija V odigrao je maestralno mladog nevoljnog kralja koji pokušava da dokaže zrelost jednako na pogrešne kao i na prave načine. Njegovoj interpretaciji gotovo ništa ne nedostaje i već je jasno da je Denis Vilnev učinio pravu stvar pozvavši Čalmeta da glumi Pola Atreida u predstojećem SF spektaklu "Dina".\nDžoel Edgerton u ovom filmu igra Falstafa, kraljevog vernog prijatelja i boemskog vojskovođu čija veština i donosi pobedu nad Francuzima. Falstaf u ovaj, pomalo težak film, unosi nenametljivu dozu humora i cinizma svojstvene Britancima, a Edgerton je sve to veoma verno dočarao.\nFrancuskog prestolonaslednika, Dufona, oholog i nesmotrenog plemića maestralno je odglumio Robert Patinson, pokazavši da je miljama daleko od svojih početaka u filmskoj limunadi "Twighlight". Patinson je kroz filmove niže produkcije i nezavisnu filmsku scenu sazreo u prvoklasnog holivudskog superstara i sada je već jasno da će biti odličan u ulozi novog Betmena.\n"The King" je film vredan vaše pažnje iako u njemu nećete dobiti ni Šekspira ni istorijski tačnu priču. Dobićete kompleksne likove i sliku političkih igara koje se nisu mnogo menjale od srednjeg veka do danas, a to je malo više od pukog spektakla na koji smo deceniju unazad navučeni.


VAC: U Srbiji ništa ne iznenađuje | SerbianForum\nVAC: U Srbiji ništa ne iznenađuje\nBeograd -- Vac nije iznenađen odlukom Komisije za zaštitu konkurencije da obustavi postupak odlučivanja o zahtevu te grupacije za preuzimanje 62,4 odsto akcija Novosti.\nOni navode da ih više ništa ne može iznenaditi, te da ih sada interesuje šta će odlučiti nadležni Upravni sud i Komisija za zaštitu konkurenicje.\n"Celokupna aktuelna situacija vezana za preuzimanje Novosti nije više samo tema sudova u Srbiji, već i međunarodnih sudova", istakao je portparol Vaca Paul Binder.\nVac je planirao da preko firme Ost preuzime većinski udeo u Novostima od tri povezane firme beogradskog biznismena Milana Beka. Komisija za zaštitu konkurencije obustavila je postupak za rešenje o zahtevu Vaca za preuzimanje većinskog udela u Novostima.\nPostupak je obustavljen dok Upravni sud ne donese odluku po tužbi austrijske firme Ost, u vlasništvu Vaca, koja je tužila Komisiju jer dovodi u pitanje završetak postupka preuzimanja Novosti u predviđenom roku.\nBeku je Komisija za hartije od vrednosti prošle nedelje naložila da da ponudu za preuzimanje preostalih akcija Novosti ili da proda vlasnički udeo veći od 25 odsto akcija.\nKomisija je uvela i privremenu meru kojom je ograničila upravljačka prava Bekovim firmama, Ardosu, Trimaksu i Karamatu, na 25 odsto ukupnih upravljačkih glasova, koje će važiti do momenta objavljivanja ponude za preuzimanje manjinskog paketa ili do prodaje akcija.\nBeko je najavio da će konačnu odluku o tome da li će prodati deo akcija Novosti ili dati ponudu za preuzimanje preostalih akcija doneti u konsultacijama sa Vacom.\nPodsetimo, Savet za borbu protiv korupcije u četvrtak je podneo krivične prijave protiv sedam osoba umešanih u privatizaciju Večernjih novosti.


AI predstavlja veću prijetnju od terorističkih napada – BiGportal.ba\nAI predstavlja veću prijetnju od terorističkih napada\nStavovi prema vještačkoj inteligenciji su sve raznovrsniji, te dok jedni tvrde da će napredna AI tehnologija čovječanstvu donijeti samo boljitak, drugi se spremaju za povratak u prije-tehnološko doba.\nNajnovija rasprava povela se u Velikoj Britaniji, gde neki eksperti u veštačkoj inteligenciji vide veću opasnost nego od globalnog zagrevanja, terorističkih napada ili otpornosti na antibiotike.\nNaime, radi se o tome da sve brži tehnološki napredak ne ostavlja mnogo vremena za donošenje zakonakojima bi se omeđile mogućnosti koje veštačka inteligencija ima, pa su strahovi najčešće u vezi sa verovanjem da će AI sistemi u nekom trenutku početi da preotimaju poslove od ljudskih radnika. Stručnjaci upozoravaju da ovo polje nije dovoljno istraženo, kao ni pitanje bezbednosti, pa rasprava o ovim pitanjima postaje jedna od najvažnijih tema kada se govori o budućnosti.\nUmesto da raspravljaju o klimatskim promenama, ili o porastu globalnog siromaštva, svetski eksperti iz različitih oblasti se sve više okreću veštačkoj inteligenciji, budući da veruju da će ova uticati i na sva ostala pitanja. Kao jedan od argumenata navodi se i mešanje ruskih hakera u američke izbore 2016. godine, budući da je taj događaj povećao nepoverenje građana, ali i stručnjaka, te mnoge naveo na to da postave pitanje o tome na koji način će se takvi napadači u budućnosti sprečavati da upadnu u bilo koji sistem, te preuzmu kontrolu nad životima građana.\nČetvrta industrijska revolucija je već tu, budući da su roboti i AI, koji predstavljaju njene glavne tačke, prilično napredovali u poslednjih nekoliko godina, pa mnogi osećaju da se stvari odvijaju previše brzo, a bez odgovarajućih okvira, što je i osnova sve vatrenijih rasprava, te razlog da se zaboravi na ostale probleme planete i čovečanstva.


Pekerman je napustio "kafeterose" posle Mundijala u Rusiji, odnosno eliminacije od Engleske na penale u osmini finala.\n"Uvek ću gledati Kolumbiju, ne samo fudbal, već celu zemlju i narod. Biću deo ove države i nadam se da će se uspesi nastaviti", u emotivnom izlaganju poručio je 69-godišnji stručnjak na konferenciji za medije.\nNa klupu Kolumbije došao je u teškom trenutku kada su se selektori smenjivali zbog brojnih neuspeha, a uspeo je da odvede reprezentaciju na Svetsko prvenstvo nakon 16 godina i demonstrira jednu od najatraktivnijih igara na svetu.\nNa šampionatu u Brazilu je Kolumbija bila najveće iznenađenje, stigla je do četvrtfinala i ispala od domaćina, a i tako pobrala velike simpatije širom planete.\nSpekuliše se da će Pekerman da postane selektor Meksika posle odlaska Huana Karlosa Osorija u Paragvaj, dok bi na mesto Argentinca mogao da dođe jedan od dva sunarodnika - Herardo Martino ili Horhe Sampaoli.


Upitan početak drugog polugodišta u RS-u | BiH, Dužnička kriza | Al Jazeera Balkans\nPredsjednik Sindikata obrazovanja, nauke i kulture RS-a ponovio da je štrajk zaposlenih u obrazovanju "neizbježan"EPA - Ilustracija\nU osnovnim i srednjim školama u bosanskohercegovačkom entitetu Republika Srpska najverovatnije neće na vrijeme početi nastava u drugom polugodištu, s obzirom da prosvjetari ne odustaju od štrajka najavljenog za 21. januar naredne godine.\nPredsjednik Sindikata obrazovanja, nauke i kulture RS-a Stevan Milić ponovio je u subotu da je štrajk zaposlenih u obrazovanju "neizbježan", jer je nerealno da se smanjenjem plata budžetskih korisnika pokrivaju gubici u entitetskom budžetu.\n"Od 21. januara neće biti nastave i djeca neće ići u školu", prenosi agencija Fena Milićevu poruku nakon sastanka s resornim ministrom Antonom Kasipovićem.\nNaredna godina u RS-u bit će prepuna radničkih protesta, štrajkova i blokada, koji predstavljaju oruđe u rukama sindikata, nakon što je prihvaćena odluka Vlade RS-a o smanjenju plata budžetskim i fondovskim korisnicima, izjavila je ranije ovog mjeseca predsjednica Saveza sindikata RS-a Ranka Mišić.\nOna je upozorila da će sindikati "pristupiti još radikalnijoj sindikalnoj borbi, jer je očito da protest od 30. novembra nije bio dovoljan da ukaže Vladi na nezadovoljstvo policije, radnika u pravosuđu, prosvjeti i upravi smanjenjem plata od 10 odsto".\nPovećanje cijene rada\nGlavni zahtjev sindikata odnosi se na povećanje najniže cijene rada sa 100 na 110 konvertibilnih maraka [55 eura] , čime bi se anuliralo posljednje smanjenje plata budžetskim i fondovskim korisnicima kojem je pribjegla Vlada RS-a, kako bi u entitetskom budžetu uštedjela 56 miliona konvertibilnih maraka [28 miliona eura].\nI predstavnici sindikata zdravstva RS-a u subotu su svom resornom ministru Ranku Škrbiću i v.d.direktoru Fonda zdravstva Darku Tomašu predočili da i oni imaju jasne zahtjeve za saniranje teškog stanja u zdravstvu RS-a.\nPredsjednik ovog sindikata Milenko Granulić očekuje da će to biti tema posebne sjednice entitetske Vlade, od koje traže da se pojača finansijska disciplina u RS-u, kao i da iznađu dodatna sredstva za finansiranje ovog sektora.\nSindikati RS-a najavili protest zbog budžeta


Brnabić: Građani i privreda prepoznaju rezultate u oblasti e-Uprave - Boom93\nPotvrda dobrih rezultata u poslednjih nekoliko meseci je stigla od uglednih međunarodnih institucija, u čijim je nezavisnim izveštajima Srbija dobila pohvale, saopštila je Vlada Srbije.\nIzveštaj organizacije SIGMA, zajedničkog tela Evropske komisije i OECD koji je nedavno predstavljen u Beogradu, potvrdio je da je Srbija napredovala u 5pet od ukupno sedam indikatora u poređenju sa 2017. godinom kada je reč o pružanju usluga građanima. Izveštaj SIGMA ističe da je Srbija regionalni lider u ovoj oblasti „sa velikim ambicijama da se takmiči sa najboljima na svetu“, navodi se u saopštenju.\nPodjednako važan je izveštaj USAID programa za ekonomski razvoj koji je obuhvatio 1.000 malih i srednjih preduzeća, a prema čijim rezultatima čak 72 odsto preduzeća koja posluju u Srbiji kaže da su u poslednjih godinu dana povećana transparentnost i predvidivost poslovanja. Kako se dodaje, čak 74 odsto ispitanika iz malih i srednjih preduzeća kaže da je danas rad javne uprave efikasniji nego pre godinu dana.\nNajnovije istraživanje javnog mnjenja koje je sproveo švajcarski program „SVIS PRO“ pokazuje da skoro svaki drugi žitelj centralne Srbije (oko 45 odsto) danas smatra da lokalna samouprava vodi računa o građanima.\nPre devet godina, taj procenat je iznosio samo 22 odsto, saopštila je Vlada. To istraživanje je pokazalo da, po mišljenju građana, najbolje funkcioniše opšta uprava zadužena za izdavanje izvoda iz matičnih knjiga, uverenja i potvrda.\n„Svi ovi izveštaji govore o tome da je napredak u reformi javne uprave postignut pre svega zahvaljujući uvođenju elektronske uprave. Srbija nema samo ambiciju, već ima i kapacitet da bude među liderima u ovoj oblasti. E-uprava nam omogućava da građanima i privredi budemo na raspolaganju 24 sata, 7 dana u nedelji, 365 dana u godini. Postavili smo osnove, sada moramo da napredujemo još brže“, naglasila je Ana Brnabić.\nNa sednici su predstavljeni prioritetni projekti u oblasti digitalizacije uprave u narednom periodu, ističe se u saopštenju.\nMeđu prioritetima se izdvaja izrada Centralnog registra stanovništva, Adresnog registra, Metaregistra i Registra administrativnih procedura, zatim rad na novom Portalu eUprava koji će svim građanima omogućiti da na jednom mestu imaju dostupne sve usluge elektronske uprave u Srbiji, istakla je Vlada u saopštenju.


Osumnjičeni za ubistvo Luke Jovanovića uhapšen u Kini\nBrankov most, ilustrativna fotografija\nMarko Milićev, osumnjičen da je 25. jula svojim vozilom "mini kantrimen" na Brankovom mostu usmrtio Luku Jovanovića, uhapšen je u Kini i biće izručen Srbiji, izjavio je ministar unutrašnjih poslova Nebojša Stefanović. Prema rečima Stefanovića, Milićev je trenutno u pritvoru u Kini, a razgovori o njegovoj ekstradiciji su počeli. Srbija sa Kinom, međutim, nema zaključen bilateralni ekstradicioni sporazum, ali, kako je rekao Stefanović, postoji volja Kine da se taj postupak brzo obavi.\n„Prema informacijama koje smo dobili od Narodne Republike Kine, Marko Milićev je uhapšen u toj zemlji i nalazi se u pritvoru“, kazao je ministar na konferenciji za medije.\nSrbija i Kina, međutim, nemaju bilateralni ekstradicioni sporazum. Ipak, prema rečima Stefanovića, postoji volja Kine da se taj postupak brzo obavi, te očekuje da Milićev bude izručen u narednim danima ili nedeljama.\n„Narodna Republika Kina je pokrenula razgovore o ekstradiciji i bez obzira što nemamo zaključem bilateralni ekstradicioni sporazum, zahvaljujući njegovoj ekselenciji i volji NR Kine, mislim da ćemo ovo uraditi mnogo brže nego što predviđa redovna procedura po reciprocitetu, koja bi mogla da potraje i više nedelja.“\nPravnik i nekadašnji koministar policije Božo Prelević, ocenio je za RSE da bi se ekstradicija Milićeva mogla očekivati u roku od 40 dana do dva meseca. „Kina nema nikakvog razloga da osobu koja je zbog toga na Interpolovoj poternici ne isporuči. Prvo, radi se o prijateljskoj zemlji, a drugo ne radi se o nekakvom političkom emigrantu ili nekome ko traži azil. Verujem da će Kina relativno brzo izaći u susret Srbiji, jer bez obzira što mi nemamo potpisan međusobni sporazum, Kina je članica Interpola i kao članica Interpola u obavezi je da sarađuje sa svim članicama Interpola pa i sa Srbijom“, rekao je Prelević.\nLuka Jovanović je, podsetimo, život izgubio 25. jula, kada je s još nekoliko prijatelja pokušavao da pomeri automobil kome je otpao točak dok se spuštao s Brankovog mosta. Tada ga je pokosio automobil, "mini kantrimen", koji je dolazio iz pravca Zelenog venca. Vozač "kantrimena" je posle nesreće, bez zaustavljanja, pobegao s lica mesta. Nakon pritiska javnosti beogradska policija je objavila nejasne snimke s mesta udesa. Na snimcima se na samo nekoliko sekundi videlo vozilo koje je usmrtilo Jovanovića, ali ne i registarske tablice.\nMilićev, za koga se sumnjia da je bio za volanom „kantrimena“, prvih nekoliko dana je bio u Srbiji, ali je 10. avgusta, redovnim letom i sa svojim pasošem pobegao za Tursku, u Istanbul, a potom odatle u Kinu, rekao je ministar policije.\n„Mi smo znali kada je krenuo prema Hong Kongu, tamo je otišao 13. avgusta, a odatle u centralnu teritoriju centralne Kine i negde 15. avgusta je ušao u centralni deo Kine. Tada smo već imali informacije da se nalazi u Kini. Nakon toga, mi smo, kada su se stekle pravne mogućnosti, kada smo imali dovoljno dokaza da podignemo optužnicu, a nakon toga i crvenu interpolovu poternicu, obavestili kineske vlasti i zatražili hapšenje.“\nPoternica za njim bila je raspisana na dva imena - Marko Milićev i Marko Marković, pošto se sumnjalo da koristi i stari pasoš na prezime Marković, čiji je nestanak prijavio prošlog septembra, a potom promenio prezime. Automobil, „mini kantrimen“, još uvek nije pronađen.\nU ponedeljak, tokom dana, otac Luke Jovanovića, Bojan, saslušan je u Trećem osnovnom tužilaštvu u Beogradu koje vodi istragu protiv osumnjičenih u tom slučaju i pridružio se krivičnom gonjenju protiv njih. Podsetimo da se pored Milićeva koji je do sada bio u bekstvu, postupak u ovom slučaju vodi protiv još šest osoba kojima je Treći osnovni sud u Beogradu odredio pritvor do 30 dana.\nNakon ubistva Luke Jovanovića, njegov otac je danima stajao na Brankovom mostu sa sinovljevom slikom u rukama, tražeći pravdu i otkrivanje počinioca, a potom su počeli i protesti građana zbog te tragedije. Poslednji takav protest, održan je u nedelju 31. avgusta.\nKo je ubio Luku Jovanovića: Zašto mali auto izmiče velikoj poteri?


Junajted grupa: Vlast sprovodi kontinuiranu kampanju protiv SBB-a, slede tužbe i međunarodna akcija\nJunajted grupa (United Group) saopštila je u ponedeljak da vlast u Srbiji sprovodi kontinuiranu negativnu kampanju protiv kompanije SBB koja je u sastavu te grupe, ocenjujući da je to jedinstven primer u Evropi da jedan od najvećih investitora u Srbiji nailazi na takav trentman "samo zato što poseduje televizije kojima omogućava slobodnu uredjivačku politiku, jer i u ovom slučaju poštujemo Ustav Republike Srbije i Zakon o slobodi medija".\nKompanija je saopštila da će o situaciji sa kojom se SBB suočava u Srbiji, "u kojoj vlast na sve načine pokušava da nam nanese poslovnu štetu" kroz "zloupotrebu svih državnih institucija i uz negativnu medijsku propagandu", biti predmet mnogobrojnih odštetnih zahteva, kao i da će o njoj biti obaveštena svetska i domaća javnost, a biće zatražena i međunarodna arbitraža.\n"I pored činjenice da su vlasnici SBB renomirane međunarodne investicione kompanije BC Partners i KKR koje su među najvećim investitorima u Srbiji, vlast ne bira sredstva u korišćenju svih državnih inistitucija, od najviših do lokalnih, protiv naše kompanije", piše u saopštenju.\nKao poslednji primer organizovanih napada na kompaniju SBB, UG navodi postupak zamenika gradonačelnika Beograda Gorana Vesića koji je "kao osvetu za izveštavanje televizije N1 na koje se javno žalio, izneo niz neistinitih i skandaloznih optužbi o radu kompanije".\nVesić je, podseća UG, optužio SBB da "nelegalno" razvlačio kablove, da "besplatno" koristi gradsku infrastrukturu i da "krade" struju.\nTim povodom, UG pozvala je Vesića da istraži dokumentaciju o regularnim ugovorima SBB-a i javnog komunalnog preduzeća Beogradske elektrane, jer je "obmanjivanje javnosti krivično delo".


Fudbaleri Mačve na Sportskom takmičenju mladih u Ankoni - FK Mačva Šabac\nSportsko takmičenje mladih u Ankoni, u organizaciji tog italijanskog grada, a uz podršku programa Evropske unije “Erasmus+” večeras je svečano otvoreno, a na ovom takmičenju učestvuju i fudbaleri Mačve sa trenerima Nikolom Jelikićem i Željkom Isailovićem.\nSvoj fudbalski talenat pokazaće Aleksa Sarić, Lazar Knežević, Vukašin Šimon, Darko Antonić, Marko Pavlović, Nebojša Nestorović, Mladen Jovanović, Milorad Dimitrić, Velibor Laćarac, Veljko Radanović, Mihailo Lukić, Matija Maksimović, Mihailo Mijailović, Andrej Mišić i Jovan Kladar.\nCilj manifestacije je osnaživanje uloge sporta u socijalnoj inkluziji, socijalizaciji mladih generacija unutar Jadransko-Jonske makro regije, kao I unapređenje saradnje zemalja regije. Šabac je u Ankoni već dva puta imao svoje predstavnike, a ovoga puta reprezentacija našeg grada broji 83 člana delegacije. Šapčani će nastupiti u osam sportskih disciplina: fudbal, rukomet, basket 3×3, odbojka na pesku, vaterpolo, tekvondo, tenis i atletika. Takmičenja su predviđena za sportiste rođene 2003. i 2004. godine, s tim da mogu učestvovati i mlađi.\nSvi rezultati i informacije tokom ove sportske manifestacije biće dostupne na sajtu Sportskog saveza grada Šapca - sportsabac.org.rs, kao i na FB stranici – www.facebook.com/SportskiSavezSabac.


Hoće li Viktor Orban povesti Evropu protiv američkog diktata | Vestinet.rs\nPočetna POGLEDI\tHoće li Viktor Orban povesti Evropu protiv američkog diktata\nMađarska je postala glasonoša sve otvorenijeg otpora diktatu koji dolazi iz Vašingtona i Brisela, što je i logično jer na svojoj teritoriji ima jake investitore ostalih velikih i moćnih država sveta.\nOvo nije prvi put da se Orban otvoreno suprotstavlja Amerikancima, ovakav stav SAD otvara pitanja da li su sada Amerikanci počeli i otvoreno da naređuju drugim državama šta da rade i ima li onih koji će kao Orban pokazati neposlušnost?\nBivši ambasador i predsednik Srpskog spoljnopolitičkog kruga Milisav Paić podseća da je i češki predsednik svojevremeno digao glas protiv bombardovanja SRJ, kao i da je bilo pojedinačnih otpora, ali ne ovako javno, kao danas Mađarska.\n„U ovom momentu Mađarska je glasonoša sve otvorenijeg otpora diktatu koji dolazi iz Vašingtona i Brisela. Treba videti da li će ih i neke druge zemlje u tome podržati. Italijani i rezultati njihovih izbora su upravo odgovor te zemlje diktatu EU i Amerike o tome kakvu bi vladu Italija trebalo da ima i to se već ispoljava u odnosima sa Francuskom, Nemačkom. Oni koji pružaju otpor imaju i javno izražen interes za ukidanje sankcija protiv Rusije“, ističe naš sagovornika.\nPo njegovim rečima, u drugim državama poput Rumunije nema nacionalnog konsenzusa oko spoljne politike, a i Mađarska je na vreme shvatila koje strane investicije treba da privlači sebi. U tom kontekstu, Paić kaže da je logično što zvanična Budimpešta ne želi da ćuti pred Amerikom, jer na svojoj teritoriji ima jake investitore velikih i moćnih država sveta.\nPaić napominje da se iza upozorenja Amerike o „kineskoj sajber-špijunaži“ krije trgovinski i tehnološki rat Amerike i Kine. To jest, Amerika pokušava da ograniči širenje kineskoj kompaniji „Huavej“, koja je jedna od vodećih proizvođača mobilne telefonije, jer tvrde da kineska vlada kroz prodaju „Ajfona“ pokušava da ostvari neke svoje prednosti na planu sticanja informacija.\nNaš sagovornik ističe da većina država iz okruženja Mađarske nije dobila ono što je očekivala ulaskom u EU i u NATO i da tu postoji veliko razočarenje. Zbog toga je pritisak Amerike vidljiv i po političkim kompromisima koje države poput Bugarske, Grčke i Rumunije prave, jer nisu ekonomski jake kao Mađarska.\n„Jednostavno, taj oslonac na EU, koja je sama iznutra podeljena i u velikim problemima, Mađarskoj ne donosi ekonomski napredak koji je očekivala kada je ušla u EU. Što se tiče Amerike, oni sve te zemlje smatraju za mlađe partnere jer su članice NATO-a, za koje se pretpostavlja da moraju da slede naredbe iz Vašingtona“, dodaje Paić.\nOn kaže da je dodatna moć Mađara u tome jer njihova dijaspora ima povoljnu poziciju u Americi, koja je veoma uticajna etnička zajednica i koja podržava zvaničnu politiku Mađarske.\nRamuš Haradinaj: Vrlo je moguće da će mi srušiti vladu već ove nedelje


Samo jednom u istoriji se tuđa zastava vijorila iznad Bele kuće, i to SRPSKA! | Vestinet.rs\nPočetna ZANIMLJIVOSTI\tSamo jednom u istoriji se tuđa zastava vijorila iznad Bele kuće, i to SRPSKA!\nPre ravno sto godina dvadesetosmi predsednik SAD Vudro Vilson objavio je proglas u 14 tačaka u kojem je izložio svoje viđenje posleratnog uređenja sveta. U 11. tački govorio je o Srbiji i kazao sledeće: „Srpski neprijatelji moraju da napuste srpske teritorije, Srbiji se garantuje izlaz na more a Srbi će živeti u istorijski zacrtanim granicama.“\nTog 28. jula 1918. godine predsednički proglas je objavljen na naslovnicama američke štampe, čitan je u svim crkvama a iznad Bele Kuće vijorila se srpska zastava, što je bio jedini dan u istoriji Amerike da se nad predsedničkom rezidencijom zavije barjak neke druge zemlje.\nNa ove istorijske činjenice podsetio je danas direktor niške Klinike za kardiohirurgiju i predsednik Društva američko-srpskog prijateljstva Dragan Milić domaćin delegaciji američke vojske koja mu je povodom predstojećeg obeležavanja ovog značajnog datuma za srpsko američke odnose, uručila medicinske aparate vredne 400.000 evra.\n– Vilson je bio najveći prijatelj srpskog naroda čijim smo zalaganjem dobili Kraljevinu SHS ali i lobiranjem Mihaila Pupina koji mu je bio veliki prijatelj. Nažalost, taj deo istorije smo zaboravili i danas želimo da se podsetimo velikog prijateljstva i strateškog partnerstva naše dve zemlje u nadi da će se ono vratiti. U njegovu čast, operacioni blok Klinike za kardiohirurgiju od danas će nositi ime Vudro Vilson – kazao je Milić.\nOn je zahvalio delegaciji američke vojske predvođenoj vojnima atašeom Daglasom Fertijem na aparatima koji će omogućiti, kako je naglasio, značajan porast kardiohirurških operacija.\n– Dobili smo aparat za ekstrakorporalnu cirkulaciju, koji će nam omogućiti da od početka jula radimo po dve kardiohirurške intervencije istovremeno jer smo dosada imali samo jedan takav uređaj. Takođe, sada imamo i hiperkuler za hlađenje pacijenata tokom operacije, ekmopumpu koja zamenjuje rad srca i pluća i nezamenljiva je kod tretiranja najtežih pacijenata, digitalni mobilni rentgen aparat kao i najnoviji uredjaj za intraoperativno spašavanje krvi – nabrojao je Milić i kazao da nijedna ustanova u Srbiji nema zbir ovakvih aparata.\n– Naš kapacitet je bio 250 operacija godišnje a u predstojećim godinama računamo na sedamsto, osamsto čime ćemo ukinuti liste čekanja – najavio je Milić.\nAtaše Ferti je izrazio veliko zadovoljstvo što je ovako lepim povodom „u srcu Srbije„.\n– Zadovoljstvo je raditi sa ljudima koji u svoj posao ulažu svoje srce, a ljudi u Srbiji su po tome poznati, njihova srca će biti bezbedna na ovom mestu pa se ja nadam da će naša mala donacija pomoći da se povećaju kapaciteti za pružanje usluga ljudima širom Srbije. Ove godine slavimo 100 godina otkako je Vilson dao čuvenu objavu o vezama između srpskog i američkog naroda i ja se nadam da se ovom donacijom ta veza nastavlja, jer znam da su to dva naroda sa dva velika srca koja mogu da nastave saradnju i prijateljstvo – kazao je Ferti.\nCeremonija je okončana otkrivanjem spomen ploče na Klinici za kardiohirurgiju kojom je izražena zahvalnost američkom narodu na uručenoj pomoći.\nAmerikaBela kućapredsednik SADSADSRBIJAVudro Vilsonzastava


21.11.2016. / 13:30\nSARAJEVO, Predstavnički dom parlamenta BiH razmatraće na sjednici, zakazanoj za 30. novembar, Prijedlog zakona o budžetu institucija BiH i međunarodnih obaveza BiH za iduću godinu od 1.961.157.177 KM, koji je za 240.519.355 ili 14 odsto veći nego u ovoj godini.\nSavjet ministara utvrdio je 3. novembra Nacrt zakona o budžetu BiH za narednu godinu i dostavio ga Predsjedništvu BiH, koje je na sjednici 15. novembra utvrdilo Prijedlog zakona o budžetu za narednu godinu od ukupno 1.961.157.177 KM.\nU budžet BiH za iduću godinu, osim 950 miliona KM za finansiranje institucija BiH, što je na ovogodišnjem nivou, uključeno je i finansiranje spoljnog duga u iznosu 1.011.157.177 KM, što je za 240.519.355 KM ili 31 odsto više u odnosu na ovogodišnji budžet.\nOd indirektnih poreza u budžetu BiH za 2017. godinu planiran je prihod od 750 miliona KM, što je na nivou budžeta za tekuću godinu, dok je od neporeskih prihoda planirano 137.872.000 KM ili 10,6 miliona KM, odnosno sedam odsto manje nego u ovoj godini.\nSmanjenje neporeskih prihoda rezultat je planiranja manjeg iznosa sredstava od dobiti od Centralne banke BiH za 10,5 miliona KM ili 58 odsto, te projektovanog pada prihoda od izdavanja i zamjene ličnih dokumenata za 1,7 miliona KM.\nU predloženi budžet uvršteno je i 60,3 miliona KM prenesenih sredstava, što je za 23 odsto više nego u ovogodišnjem budžetu.\nU ukupnim rashodima institucija BiH, planiranim u iznosu 950 miliona KM, skoro 850 miliona KM iznose tekući izdaci.\nZa plate i naknade zaposlenih u institucijama BiH namijenjeno je 550 miliona KM ili skoro šest miliona više nego u ovoj godini, dok je za naknade troškova zaposlenih predviđeno 117 miliona ili četiri miliona manje u odnosu na ovogodišnji budžet.\nKada je riječ o budžetskim korisnicima, najveći iznos, kao i obično, predviđen je za Ministarstvo odbrane – 285.689.000 KM ili pet miliona manje nego u ovogodišnjem budžetu. Ovo smanjenje obrazloženo je smanjenjem troškova za plate i naknade, te putne troškove.\nZa finansiranje pravosudnih institucija niovu BiH u idućoj godini predviđeno je povećanje sredstava iz budžeta BiH.\nUtvrđujući Nacrt budžeta Savjet ministara BiH saopštio je da on polazi od Globalnog okvira fiskalnog bilansa i politika u BiH za period 2017-2019. godina i provođenja daljih mjera štednje u institucijama BiH.\nPlaniranim budžetom, rečeno je, ukupna javna potrošnja svodi se na nivo koji omogućavaju realni prihodi bez zastoja u sprovođenju reformi.\nIz Savjeta ministara BiH istaknuto je da je ovo prvi put da je nacrt budžeta BiH utvrđen početkom novembra, što je u skladu sa dinamikom dogovorenom sa međunarodnim finansijskim institucijama. Srna\nTagovi: budzet institucija bihpredstavnicki domprijedlog zakonasjednicavazno


Objavljen dokument o neregularnostima istrage FBI o Rusiji - 02.02.2018, Sputnik Srbija\nObjavljen dokument o neregularnostima istrage FBI o Rusiji\nRepublikanci u Predstavničkom domu Kongresa SAD objavili su memorandum o neregularnostima istrage FBI o navodnom mešanju Rusije u američke predsedničke izbore... 02.02.2018, Sputnik Srbija\n19:25 02.02.2018 (Osveženo: 19:44 02.02.2018)\n© REUTERS / Jim Lo Scalzo/PoolDonald Tramp u Kongresu SAD\nRepublikanci u Predstavničkom domu Kongresa SAD objavili su memorandum o neregularnostima istrage FBI o navodnom mešanju Rusije u američke predsedničke izbore 2016. godine.\nU objavljenom dokumentu navedeno je da su saradnici FBI „ispoljili očiglednu pristrasnost“ i da su podržavali bivšu predsedničku kandidatkinju iz redova demokrata Hilari Klinton.\nPrema navodima Rojtersa, u poverljivom memorandumu FBI se na četiri stranice optužuje da je koristio napadne tehnike prismotre u istrazi o mogućem ruskom mešanju u izbore.\nU dokumentu je zaključeno da je FBI napravio propuste u prvim etapama istrage o navodnim vezama Trampa i Rusije tokom predsedničkih izbora.\nFBI zabrinut: Šta to Tramp hoće da objavi\n1 Februar 2018, 07:24\nPredsednik SAD Donald Tramp ranije je potvrdio da je odobrio objavljivanje dokumenta s optužbama na račun visokorangiranih saradnika FBI i Ministarstva pravde SAD da su nezakonito postupali tokom vođenja istrage o „ruskom mešanju“ u predizbornu kampanju u SAD.\n„Dokument je upućen u Kongres SAD, on je obelodanjen, a Kongres će učiniti ono što namerava da učini. Mislim, međutim, da je to što se događa u zemlji — sramota“, rekao je Tramp.\nOn je dodao da u vezi s tim slučajem mnogi u SAD „treba da se stide sami sebe“.\nProšlog ponedeljka za objavljivanje tog dokumenta glasala je republikanska većina u okviru Specijalnog komiteta Predstavničkog doma za obaveštajni rad, uprkos negodovanju kongresmena demokrata koji su tvrdili da bi ta publikacija mogla da nanese štetu istrazi o navodnom mešanju Rusije u američke izbore.\nU sredu je FBI saopštio da sumnja u tačnost svedočanstava izloženih u dokumentu.\nSi-En-En je ranije saopštio da, prema informacijama iz Bele kuće, Tramp smatra da podaci iz tog dokumenta mogu samo da potvrde njegov stav o pristrasnosti istrage o navodnoj umešanosti Rusije u njegovu pobedu na predsedničkim izborima.


Bankrot - Miša Brkić - Peščanik\nJavne, to jest državne finansije u rđavom su stanju.\nToliko lošem da se ovih dana državni činovnici utrkuju ko će više da ih ocrni. Kako i priliči, prvi je ministar finansija priznao da je državna kasa pred bankrotom kad je saopštio da odmah posle godišnjih odmora država neće biti u stanju da servisira svoje obaveze (pa i da namiruje budžetske korisnike) ako u međuvremenu ne proda nešto od „porodičnog srebra“, dakle neko javno preduzeće kao što su Jat ili Naftna industrija Srbije.\nNa sve te izjave još je došlo saopštenje Ministarstva finansija da se obustavlja primanje zahteva za subvencionisane stambene kredite, pošto je već potrošen novac koji je u ovogodišnjem budžetu namenjen za subvencije stambenih kredita za prvih šest meseci.\nIspostaviće se, nažalost, da to nije bilo jedino „pijano“ trošenje para poreskih obveznika i da se u Vladi trošilo na sve strane, a pare curile kao da je ispod zgrade u Nemanjinoj 11 otkriveno Solomonovo blago.\nDa je sve krenulo nizbrdo i da preti da ode do đavola videlo se poslednjih dana maja, kad je Monetarni odbor Narodne banke Srbije odlučio da poveća referentnu kamatnu stopu sa 15,25 na 15,75 odsto, uz obrazloženje da „dosadašnji stepen restriktivnosti monetarne politike nije dovoljan da bi se do kraja ove godine bazna inflacija zadržala u planiranom okviru od tri do šest odsto“.\nČega se uplašila monetarna vlast?\n„Mogućnosti fiskalne ekspanzije i porasta zarada u javnom sektoru, zbog obaveza koje proističu iz budžeta“ (zaključak Monetarnog odbora od 29. maja 2008. godine).\nNema meseca u ovoj godini u kojem Narodna banka nije stajala na braniku otadžbine pokušavajući da je spase od nasrtljive i nezajažljive – države.\nPrethodna promena referentne kamatne stope bila je 24. aprila, kada je povećana za 0,75 procentnih poena, na 15,25 odsto zbog, kako je rečeno, visokih inflatornih očekivanja, porasta plata u javnom sektoru i političke neizvesnosti. Pre toga je 13. marta referentna kamata povećana sa 11,5 na 14,5 odsto, a u februaru sa 9,75 na 11,5 odsto.\nGuverner Narodne banke Srbije Radovan Jelašić tvrdi da je mogućnost smanjenja referentne kamatne stope ravna nuli, ali ne isključuje mogućnost njenog daljeg povećanja.\nDa blagajna Srbije pati od ozbiljne malokrvnosti shvatili su i laici kad je guverner Jelašić saopštio da Narodna banka neće dati zajam državi Srbiji da popravi „krvnu sliku“ budžeta: „Zašto bismo mi nekome davali novac kad taj ne shvata da ako se više troši iz državnog budžeta, to automatski znači inflaciju. Zašto bismo mi dali onome ko je premnogo trošio da bi još više trošio, samo zato što se mi ovde stalno igramo, pa kažemo sad su izbori, pa nisu.“\nTo je bila već ozbiljna optužba na račun premijera Vojislava Koštunice i njegovog ministarskog kabineta.\nRazmere katastrofe pokušali su da ublaže vicepremijer Božidar Đelić i državni sekretar za ekonomiju Luka Andrić. Đelić je konsternirao javnost izjavom da je Vlada 5. juna neformalno diskutovala o situaciji u budžetu. Ako je neko imao iluzije da je druga Koštuničina vlada bila nacionalno odgovorna, od tog datuma imao je dovoljno argumenata da se uveri kakvi su „političari“ vodili Srbiju poslednjih godinu dana.\nĐelić je upozorio da je Srbiji svake godine potrebno bar tri-četiri milijarde evra investicija da bi održala sadašnji nivo javnih finansija, a za trenutne rupe u budžetu okrivio je „političku situaciju“ zbog koje nisu prodati IMT, RTB Bor i Lasta i nije zatvorena koncesija za autoput Horgoš–Požega. A Andrić je „nacrtao“ sumornu sliku srpskih finansija u skoroj budućnosti – „neće biti velikih budžetskih priliva od preostalih privatizacija i zato je potrebno naći drugi izvor sredstava“, rekao je on. Upitan da li najavljena privatizacija Jata može da pripomogne spasavanju budžeta, Andrić je rekao da se raspisivanje tendera očekuje do leta i da privatizacija treba da bude završena do kraja godine, ali da „nije jasno koliki će biti prihodi u budžetu od te prodaje“.\nSrbija, međutim, ne može da čeka kraj godine, jer je trenutno u situaciji poznatoj iz izreke „ne lipši magarče do zelene trave“. Srbiji je na računu u Narodnoj banci ostalo još samo 100 miliona evra, mada je prošle godine imala 1,3 milijarde evra od prodaje Mobtela. Vlast se ponašala neodgovorno i rasipnički, po principu „ima se, može se“ i stigla do prosjačkog štapa.\nZato guverner Jelašić kaže da će država morati da zajmi pare na domaćem ili stranom tržištu ili da nešto hitno proda, jer je budžet tako skrojen da ne može da se održi bez privatizacionih prihoda. Ako nigde ne dobije zajam i bude li prinuđena da prodaje „porodično srebro“, onda će morati da ga prodaje ne pitajući za cenu. Poznato je da se oko Naftne industrije Srbije već motaju špekulanti koji nude cenu od 400 miliona evra, što je ispod svake razumne granice. Bude li NIS prodat ruskom Gaspromu za te bedne novce, svaki građanin Srbije s pravom će moći da optuži Vojislava Koštunicu da je namerno uništio srpske finansije i tako primorao državu da budzašto proda naftnu kompaniju kako bi zakrpio zjapeće rupe u budžetu.\nNa šta su Koštunica & friends spiskali 1,3 milijarde evra?\nPre odgovora na to pitanje, treba reći da je budžet u startu loše napravljen i da su bili u pravu svi oni koji su tvrdili da koalicija pravi isključivo socijalni (a ne razvojni) budžet, kojim iskazuje svoju nameru da vlada demagogijom, a ne reformama.\nGuverner Jelašić sugeriše da su pare potrošene na izbore, odnosno na predizborna obećanja. Kampanja jeste bila referendumska, pa valjda nijedna strana nije žalila da potroši (tuđe, državne) pare. Trgovalo se na sve strane, kupovala naklonost birača povećanjem plata državnih službenika, nastavnika, medicinskih sestara, oficira, izgradnjom stotina mostića ili asfaltiranjem desetak metara neke uličice. Samo nekoliko Srba sa Kosova nije oskudevalo u milijardama dinara, a svi ostali (Srbi na Kosovu) dobijali su „koske“. A Srbi sa Kosova u Srbiji dobijali su redovne mesečne prinadležnosti kao da svako jutro idu na svoje radno mesto u Prištini ili Gnjilanu. Iz predizborne kampanje ostala je upamćena rečenica premijera koji je u poseti Patrijaršiji najavio da će para za Srpsku pravoslavnu crkvu biti onoliko koliko joj bude trebalo.\nSvi su znali šta će se dogoditi i svi su se „pravili ludi“ kad je Radovan Jelašić još u januaru zavapio da će rast plata koje se obezbeđuju iz budžeta doći glave državnim finansijama. Niko nije hteo prstom da mrdne i zaustavi direktno potkupljivanje državnih službenika. I kao što to uvek biva u ekonomiji, na kraju (a ovog puta i brzo) stigne račun za naplatu. Račun će morati da plate svi građani Srbije kroz takozvani inflacioni porez.\nInflacija u Srbiji raste iz dana u dan. „Stopa inflacije u jednoj zemlji važniji je pokazatelj stanja nego da pustite sto reklama na CNN-u. Kada kažete kolika vam je stopa inflacije, sve ste rekli – i ko ste i šta ste i kakva vam je fiskalna politika“, kaže guverner Jelašić.\nPredsednik Saveza ekonomista Dragan Đuričin ocenio je na majskom savetovanju ekonomista u Nišu da je „ekonomija Srbije raštimovana“ i da je indeks nekomfornosti privrede (zbir nezaposlenosti i inflacije) dostigao čak 32 odsto, a da je tolerantan indeks najviše 10 odsto. Usput, Đuričin tvrdi da je Srbiji potrebno najmanje 3,5 milijardi evra investicija godišnje samo da bi se preživelo, a ne da bi se plandovalo.\nStojan Stamenković upozorava na mogućnost finansijske krize ukoliko priliv investicija i kredita ne bude dovoljan za pokrivanje deficita tekućeg platnog bilansa, koji je do sada finansiran na taj način. „Procena je da će Srbija ove godine u pokriću deficita tekućeg platnog bilansa ostati kratka za oko milijardu dolara“, tvrdi Stamenković, uz uverenje da je za uređenje makroekonomske politike neophodna temeljna reforma javnog sektora.\nPremijer koji ostavlja zemlju pred bankrotom bez trunke stida bavi se pravnom analizom Sporazuma o stabilizaciji i pridruživanju sa Evropskom unijom. I tvrdi kako taj papir treba spaliti, uništiti, poništiti i zauvek proterati iz Srbije. „Samo tako ćemo sačuvati državno dostojanstvo“, kaže čovek koji je za samo četiri meseca upropastio državne finansije. A one se ne mogu oporaviti bez priliva para od novih investicija, kojih neće biti ako Koštunica proguta Sporazum.


Za sanaciju negativnih posljedica skoro devet miliona maraka – ASinfo Portal\n12.06.2021. / 8:45\nSARAJEVO – Vlada Kantona Sarajevo saopštila je da je za sanaciju negativnih ekonomskih posljedica na privredu u ovom kantonu odobreno ukupno 8.976.241 KM za 5.640 poslovnih subjekata.\nOd ukupnog iznosa, 7.075.727 KM se odnosi na plate, a 1.900.513 KM za pripadajuće poreze i doprinose, dodaje se u saopštenju.\nU saopštenju je navedeno da je kantonalno Ministarstvo privrede objavilo liste prihvaćenih i liste odbijenih prijava poslovnih subjekata po javnim pozivima za finansiranje pripadajućih poreza i doprinosa na minimalnu mjesečnu neto platu u Federaciji BiH /FBiH/, za period trajanja zabrane obavljanja djelatnosti u martu i aprilu ove godine, te za finansiranje cijele ili dijela minimalne mjesečne neto plate za pomenute mjesece.\nResorni ministar Adnan Delić rekao je da je ukupan broj prijava po ovim javnim pozivima koje su pristigle na adresu Ministarstva privrede 6.120, od čega je 480 neblagovremenih i neurednih, te shodno tome nisu uzete u razmatranje.\nPrema njegovim riječima, od ukupnog broja pristiglih prijava za finansiranje pripadajućih poreza i doprinosa obrađeno je 1.090 prijava poslovnih subjekata, od kojih 794 ispunjavaju uslove, dok 296 poslovnih subjekata ne ispunjava jedan ili više uslova i kriterija iz javnog poziva.\nKada je riječ o javnom pozivu za finansiranje cijele ili dijela mjesečne plate, Delić je rekao da je obrađeno 4.550 prijava poslovnih subjekata, od kojih 3.588 ispunjava uslove, dok 962 poslovna subjekta ne ispunjavaju jedan ili više uslova iz kriterijuma. Srna\nTagovi: kanton sarajevopomoć privredi


Sutra prva sjednica UO "Elektroprijenosa BiH" | Hercegovina.Info\nSjednica Upravnog odbora „Elektroprijenosa BiH“, prva nakon što su entitetski premijeri Mustafa Mujezinović i Milorad Dodik nedavno dogovorili deblokadu te zajedničke kompanije, trebala bi biti održana sutra u Banjoj Luci.\nSutra prva sjednica UO "Elektroprijenosa BiH"\nČlanovi iz Republike Srpske u Upravnom odboru i ostalim tijelima „Elektroprijenosa BiH“ ponovo će učestvovati u radu te kompanije, a što je u skladu s odlukom koju je usvojila Vlada RS-a na posljednjoj sjednici radi implementacije zaključaka entitetskih premijera u vezi s situcijom oko „Elektroprijenosa“.\nPredstavnici iz RS-a, u skladu sa zaključkom Vlade RS-a od 24. rujna, nisu prisustvovali ranije zakazivanim sjednicama Upravnog odbora „Elektroprijenosa“, nakon što je visoki predstavnik u BiH Valentin Inzko donio, 18. rujna, više zakona koji se tiču elektroenergetskog sektora radi funkcioniranja „Elektroprijenosa“, što je prvo Vlada RS-a odbacila kao neprihvatljivo, a zatim i Narodna skupština, glasovima vladajuće većine.\nPrema nedavnoj izjavi predsjednika UO "Elektroprijenosa BiH" Ibrahima Čolakhodžića, na sutrašnjoj sjednici trebalo bi da bude izvršeno imenovanje komisije i raspisivanje konkursa za popunu upražnjenih pozicija u upravi „Elektroprijenosa BiH“, jer je mandat trojici od šest direktora istekao još prije šest mjeseci.\nPremijeri Mustafa Mujezinović i Milorad Dodik su 6.studenog u Sarajevu zaključili da je neophodno da se zakaže sjednica Upravnog odbora kompanije, na kojoj će se između ostalog izvršiti imenovanja vršitelja dužnosti članova uprave i donijeti odluka o raspisivanju konkursa za izbor novih članova Uprave kojima je istekao mandat.


Blog » Agrokutak » Poboljšanje životne sredine uz veliku dozu kreativnosti\nKažu da grupa ljudi može da uradi mnogo, ali ako se nađe jedan, ali pravi, čovek tada može da uradi sve. Želja za poboljšanjem životne sredine, boljeg kvaliteta života, ideje i znanje stvorile su Kreativnu industriju Viridis.\nKreativnu industriju Viridis čine tri studentkinje čije je interesovanje usmereno na biologiju, ekologiju i pejzažnu arhitekturu. „Kreativna industrija se odnosi na produktivan udeo u unošenju promena i inovacija, Viridis znači da sve nas objedinjuje jedna pokretačka ,zelena snaga’ “, rekla je Radenka Kolarov, potpredsednica udruženja.\n„Naša misija je da pomognemo poboljšanju zaštite životne sredine inspirišući ljude širom sveta da se ponovo povežu sa svojim korenima i prirodom putem kreativnosti“, dodaju ove vredne studentkinje. Motivaciju pronalaze u inspiraciji i volji da sredinu u kojoj živimo učine boljom i prijatnijom za život građana.\nSmatramo da širom naše zemlje postoji puno potencijala koji još uvek nisu dovoljno primećeni i prepoznati. Inovativne ideje upravo nas mladih mogu mnogo da učine i time unaprede životni standard i upravo ka tome i težimo.\nIdeje i želje uvek su bile tu, ali su se tek u decembru 2017. odlučile da oforme udruženje. „Savršeno se dopunjujemo, ne smatramo da su nam struke različite, biologija upotpunjuje znanje iz oblasti prirode i pejzažne arhitekture“, dodaje Radenka.\nU Srbiji 12 postrojenja za preradu biogasa\nNjihova delatnost pokriva širok spektar aktivnosti kao što su: organizovanje volonterskih akcija za čišćenje i zaštitu prirode, pošumljavanje i ozeljenjavanje ugroženih delova naselja i njihove okoline; organizovanje stručnih skupova, savetovališta, seminara i drugih oblika edukacije u oblasti zaštite životne sredine; promovisanje aktivnosti koje od mladih zahtevaju odgovornost pri planiranju i organizaciji rada; stvaranje uslova za podršku mladima u cilju razvijanja autonomne sposobnosti planiranja, pružanje i realizacija ideja; pomoću individualne kreativnosti, veština i talenta podsticanje mladih za profesionalni i lični razvoj u cilju pronalaženja zaposlenja i stimulisanja društvenog i regionalnog razvoja; organizovanje koncerata, predstava, promocija, sportskih takmičenja, prezentacija i izložbi itd.\nOvo udruženje kroz različite kreativne i edukativne radionice učestvuje na raznim manifestacijama i dešavanjima. „S obzirom na to da smo vrlo mlado udruženje, možemo da se pohvalimo da smo već imali učešće na manifestaciji ,Novosadsko proleće’. Po prvi put smo se predstavili publici sa našim idejama i moramo priznati da su utisci vrlo pozitivni“, kaže Radenka.\nBaruka – spoj biznisa, hobija i ekologije\nZa buduće planove u udruženju kažu da se odnose na aktivno učešće na manifestacijama širom Srbije kako bi ljudi zainteresovani za njihove aktivnosti mogli da ih upoznaju i ostvare potencijalnu saradnju. „Trenutno imamo akciju sprovođenja prve urbane bašte u Novom Sadu, pa time nastojimo da motivišemo veći broj ljudi da se aktiviraju na polju urbanog baštovanstva, da se upoznaju sa osnovama održivog gajenje jestivih biljnih vrsta, kao i negom i svim benefitima koje urbano baštovanstvo donosi“, ponosno ističe Radenka.\nU današnje vreme svi mi pričamo da treba da se brinemo o našoj životnoj sredini, o našoj planeti. Ako krenemo od sebe i ako svakim danom uradimo nešto pozitivno i korisno , verujemo da će to prepoznati i buduće generacije, da će i one voleti prirodu i ceniti sve što nam pruža.\nekologija životna sredina


NEMAÈKA ZATVARA VRATA EU\nNEMAČKA ZATVARA VRATA EU\nU vrhu Vlade Srbije „Blicu“ je potvrđeno da u Briselu, kao ni u državama Evropske unije ne postoji ni jedan zvaničan, ali ni nezvaničan dokument koji kaže da, posle Hrvatske neće biti prijema novih zemalja u članstvo EU. - Kad je u pitanju Nemačka, koja se često u javnosti pominje kao zemlja koja zastupa zaustavljanje proširenja EU, postoji veoma javni dokument koji se zove koalicioni sporazum nemačke vlade, kao i predizborni program vladajućih demohrišćana Angele Merkel, gde se kaže da se posle Hrvatske očekuje određena pauza u primanju u punopravno članstvo. Ali ne kaže se da će biti prekinut ili zaustavljen napredak ka tom cilju zemalja poput Srbije – kaže za „Blic“ izvor iz vrha Vlade Srbije.\nNikola Jovanović, ekspert za pitanje politike EU na zapadnom Balkanu i urednik časopisa „Izazovi evropskih integracija“ kaže za „Blic“ da je Nemački stav po pitanju proširenja EU „definitivno najtvrđi“.\n- Apsolutni prioritet Nemačke u ovom trenutku je konsolidacija EU, pre svega konsolidacija ekonomske i monetarne unije. Oni od početka finansijske krize ne vide da li bi dobili ili izgubili od daljeg proširenja EU i tačno je da nemačka ništa neće raditi na tom polju dok se to ne reši. Nemce užasava prelivanje prosperiteta od bogatih ka siromašnima. Zato ih ne zanima proširenje na zapadni Balkan. I tu nema nikakve zavere protiv Srbije – kaže Jovanović i podseća da je aplikacija za kandidaturu Albanije ležala u fioci u Nemačkoj pet meseci.\nZabrinjava što aplikacija Srbije čuči u fioci u Briselu već više od pola godine, za šta nema objektivnih razloga, a upravo je Nemačka na poslednjem sastanku Saveta ministara EU najsnažnije zagovarala stav da se rasprava o kandidaturi Srbije odloži za jesen. Zato je predsednik Srbije Boris Tadić nedavno otvoreno zahtevao od EU da se izjasni da li je za dalje proširenje i ubrzanje procesa integracija. Srbija je, da podsetimo, poslednja zemlja u regionu zapadnog Balkana, ne računajući BiH, koja još nije počela proces pregovaranja o članstvu. Očigledno, da Nemačka taj početak snažno odlaže.\n- Nemačka je, u savezu sa Francuskom, ključni igrač EU i treba joj ukazati da postoji njen snažan interes da se Srbija priključi EU. Za to je potrebna snažna diplomatska i politička akcija pre svega prema Nemačkoj, da bi se pokrenula naša kandidatura – kaže Jovanović za „Blic“ i potvrđuje da je ipak, definitivno u perspektivi svih zemalja članica EU dalje proširenje.\nNajveća prepreka srpskom priključenju EU je činjenica da u zemlji „nema ekonomskog napretka, da se ništa ne proizvodi i da je to glavna kočnica modela razvoja“, kao i da izručenje haškog optuženika Ratka Mladića ostaje važan i jedini problem koji Srbija vuče iz prošlosti.\n- Zemlje koje su poslednje primljene u EU 2004. godine, a posebno 2007, bile su daleko ispod proseka EU i to je izazvalo veliko nezadovoljstvo kod glavnih punilaca evropskog budžeta, Nemačke i Francuske. Zato je normalan njihov rezervisan stav prema daljem proširenju. Srbija treba da se posveti reformama, da spusti glavu sa visoke politike i da ispolji iskrenost u sprovođenju reformi. Nemačka okleva i sa prijemom Hrvatske u EU – objašnjava za „Blic“ Vladimir Todorić, sa Fakulteta za ekonomiju, finansije i administraciju.\nPolitički direktor Ministarstva spoljnih poslova Borko Stefanović izjavio je juče za RTV „B92“ da je Srbiji bitno da se nastavi trend podržavanja proširenja EU i da raduje da Belgija, koja je pre dva dana preuzela šestomesečno predsedavanje EU, tome daje prioritet.\nNepovoljna okolnost je što je na čelo EU došla zemlja koja trenutno nema vladu, a koju potresa duboka podeljenost dva regiona, Valonije i Flandrije u kojoj postoji snažan sepatistički pokret.\nBelgijski ministar spoljnih poslova Stev Vanakere najavio je da će se o kandidaturi Srbije raspravljati najverovatnije u septembru ili oktobru. Evropski komesar za proširenje Štefan File je za evropski internet bilten „Juraktiv“, rekao da zbog unutrašnje ekonomske krize ima protivljenja daljem proširenju .\nRompej u Beogradu\nPredsednik Evropskog saveta Herman van Rompej posetiće u utorak, 6. jula, Beograd. On će u ponedeljak početi mini-balkansku turneju u okviru koje će, 5. jula, boraviti i u Ljubljani, a narednog dana će obići Zagreb, Beograd i Prištinu. Ovo će biti prva Rompejeva poseta Beogradu otkako je, u skladu s Lisabonskim sporazumom koji je stupio na snagu 1. decembra prošle godine, preuzeo novu funkciju predsednika Evropskog saveta.\nČitanja: 1886 | Komentara: 0 | Dodaj komentar


Do kraja nedelje očekuje se formiranje Radne grupe koja će se baviti reformom sistema paušalnog oporezivanja, dok će se u mesecima nakon toga raditi na modelu reforme i aplikativnom softveru Poreske uprave, piše RTS.\nNacionalna alijansa za lokalni ekonomski razvoj (NALED) je organizacija koja je inicirala rad na reformi paušalnog oporezivanja u saradnji sa Udruženjem za razvoj preduzetništva iz Niša. Tom prilikom, predstavnica NALED-a Jelena Bojović kaže da se za tu temu najviše zainteresovala IT zajednica.\nBojovićeva je navela da su paušalci kao najveće probleme u sadašnjem sistemu identifikovali to što započinju delatnost i „žive u neizvesnosti“ da li su u sistemu paušalnog oporezivanja ili ne, da im rešenja o porezima i doprinosima kasne mesecima i da zbog kašnjenja tih rešenja gube pravo na zdravstveno i penziono, ali i na dobijanje uverenja o plaćenom porezu:\nKroz ove dijaloge saznali smo da rešenja ne predstavljaju samo problem za preduzetnike, već i za same poreske inspektore. Ne znam koliko poreskih inspektora radi na ovim rešenjima, ali znamo da godišnje treba obraditi 300.000 rešenja.\nJelena kaže da Poreska uprava ta rešenja utvrđuje na osnovu podataka Republičkog zavoda za statistiku o prosečnoj zaradi za prethnodnu godinu, a ti podaci stižu tek krajem februara. Prema njenim rečima, poreski inspektori fizički pre marta ne mogu da daju rešenje, što znači da već u startu kasne tri meseca, te iz tog razloga treba pronaći rešenje koje odgovara svima.\nVlada će finansijski podržati izradu softvera\nIspred Kabineta predsednika Vlade Srbije obratio se Nenad Paunović koji je najavio da će Vlada finansijski podržati izradu aplikativnog softvera Poreske uprave za sistem paušalnog oporezivanja, te je dodao:\nVlada puno ulaže u digitalizaciju, a digitalizacija Poreske uprave je samo delić u celokupnom procesu digitalizacije državne uprave.\nSa druge strane, predstavnik Poreske uprave Danijela Jakovljević, izrazila je nadu da će izrada takvog aplikativnog softvera ukloniti probleme sa kojima se trenutno suočavaju paušalci, ali i poreski inspektori.\n„Svi oni koji planiraju da registruju svoju samostalnu radnju moći će ubacivanjem određenih elemenata u taj softver da dobiju iznose nekih svojih budućih troškova. Oni će, na taj način, pre nego što počnu da obavljaju delatnost znati svoje troškove i moći će da odluče da li će registrovati delatnost ili ne“, istakla je Danijela.


Beogradska filharmonija nastupa uprkos hladnoći - Bizlife.rs\nBeogradska filharmonija nastupa uprkos hladnoći\n14:38 Beograd, 08/02/2012\nBeogradska filharmonija će i pored vanredne situacije uzrokovane niskim temperaturama, održati koncert u svom redovnom terminu u petak, 10. februara u Kolarčevoj zadužbini, saopštila je Filharmonija.\nDirigent koncerta je omiljeni gostujući dirigent Beogradske filharmonije Uroš Lajovic, njen nekadašnji šef-dirigent, od 2001. do 2006.godine, a solista je solo klarinetista BF Ognjen Popović.\nKako je ranije najavljeno, Beogradska filharmonija ove sezone posvetiće posebnu pažnju svojim najboljim pojedincima, mladim, ambicioznim muzičarima koji su posvećeni svom poslu.\nDevet mladih muzičara Beogradske filharmonije nastupiće kao solisti ispred svojih kolega, a kroz kampanju „Prepoznavanje“ ovi originalni mladi ljudi od 22 do 35 godina, predstaviće Filharmoniju kakva ona u svojoj suštini jeste, mlada i puna pozitivne energije, istaknuto je u saopštenju. Tokom kampanje ovi muzičari u medijima će predstavljati Beogradsku filharmoniju kroz svakodnevni život orkestarskog muzičara, ali i kroz lične, intimne životne priče.\nKlarinetista Popović je jedan od devetoro solista iz orkestra BF koji su ove sezone odabrani kao uspešni pojedinci, ali i kao tipični predstavnici nove generacije muzičara Filharmonije. Muzičar iz Pančeva, Popović se školovao u Srbiji i Nemačkoj, gde danas gradi uspešne karijere, solo klarinetista je u orkestru BGF, osnivač i frontmen poznatog etno-džez sastava „Ognjen i prijatelji“, predaje i na čuvenoj akademiji za kamernu muziku „Villa Musica“ u Nemačkoj.\nZa sebe kaže da je muzički fanatik koji ne može da ostane veran samo jednom muzičkom žanru, pa ne čudi što je briljirao svirajući solo na koncertu Stinga u Beogradu prošle godine. Takođe se uspešno oprobao kao umetnički direktor Klasik festa, prvog festivala klasične muzike u rodnom Pančevu.


Nacionalna služba za zapošljavanje - Vesti - Regionalni sastanak u Novom Sadu i Kraljevu \nPodrška jedinicama lokalne samouprave u realizaciji lokalnih akcionih planova zapošljavanja u 2020. godini\nRegionalni sastanak u Novom Sadu i Kraljevu\nKraljevo , Novi Sad | Vest, datum objave: 4. фебруар 2020.\nU organizaciji Ministarstva za rad, zapošljavanje, boračka i socijalna pitanja i Nacionalne službe za zapošljavanje, u okviru projekta „Institucionalna podrška – CRTO – treća faza“, koji podržava Vlada Švajcarske Konfederacije, održani su regionalni sastanci u Novom Sadu, 31. januara i Kraljevu, 4. februara.\nUčesnicima sastanka, predstavnicima jedinica lokalnih samouprava, lokalnih saveta za zapošljavanje i filijala Nacionalne službe za zapošljavanje, predstavljen je Nacionalni akcioni plan zapošljavanja za 2020. godinu, koji je Vlada Republike Srbije usvojila.\nTom prilikom direktor Nacionalne službe za zapošljavanje Zoran Martinović naveo je dodatne informacije o merama aktivne politike zapošljavanja koje se mogu finansirati u 2020. godini udruživanjem sredstava opredeljenih u Finansijskom planu NSZ i sredstava opredeljenih budžetima jedinica lokalne samouprave, s ciljem uspešne realizacije mera i aktivnosti koje sprovodi NSZ.\nPredstavnici Nacionalne službe za zapošljavanje prezentovali su programe i mere aktivne politike zapošljavanja koji mogu biti predmet sufinansiranja od strane jedinica lokalne samouprave. Pored programa koji su do sada sufinansirani – javni radovi, subvencije za samozapošljavanje, subvencije za zapošljavanje teže zapošljivih kategorija nezaposlenih na novootvorenim radnim mestima, stručna praksa, sticanje praktičnih znanja, obuka na zahtev poslodavca, novina u 2020. godini je program pripravnika sa visokim nivoom kvalifikacija. Takođe, ukazano je na najznačajnije izmene programa za 2020. godinu u odnosu na realizovane programe u 2019. godini.\nPredstavnici jedinica lokalne samouprave su upoznati sa rokovima podnošenja zahteva nadležnoj filijali Nacionalne službe za zapošljavanje, načinom popunjavanja istog i budžetiranja programa u skladu sa projekcijom sredstava za 2020. godinu, kao i neophodnim dokazima koji se podnose uz zahtev.\nKako je u 2019. godini 60% jedinica lokalne samouprave na teritoriji Republike Srbije uzelo učešće u sufinansiranju programa i mera aktivne politike zapošljavanja, očekivanja su da će taj procenat u 2020. godini biti veći.\nPored direktora NSZ, učesnicima su se obratili Bojana Stanić, državni sekretar u Ministarstvu za rad, zapošljavanje, boračka i socijalna pitanja, Đorđe Staničić, sekretar Stalne konferencije gradova i opština i Jovana Mihajlović, predstavnica Švajcarske Kancelarije za saradnju Ambasade Švajcarske Konfederacije u Srbiji.\nMere aktive politike zapošljavanja koje se u 2020. godini mogu realizovati udruživanjem sredstava Nacionalne službe za zapošljavanje i jedinica lokalne samouprave predstavili su Ilija Knežević, načelnik Odeljenja za obrazovanje i obuke u NSZ i Tatjana Krstić, službenik za metodologiju programa zapošljavanja.


Poljsku čekaju vanredni predsednički izbori\nPoljsku posle pogibije predsednika Leha Kačinjskog i pojedinih poslanika u udesu aviona kraj Smolenska čekaju vanredni predsednički izbori i dopunski izbori za Senat parlamenta.\nPredsednik Sejma poljskog parlamenta Bronjislav Komorovski, koji je preuzeo obaveze šefa države, moraće da imenuje i novu komandu armije. Poginuli su i šefovi nekih važnih institucija kao što je centralna banka, Biro nacionalne bezbednosti i ombudsman. Komorovski je sinoć obećao da će predsedničke izbore raspisati vrlo brzo, čim se konsultuje sa šefovima svim parlamentarnih stranaka, a za to ima rok od 14 dana.\nIzbori moraju da budu održani u roku od 60 dana od raspisivanja, a u jučerašnjem avionskom udesu u Rusiji poginula su dva političara koja su najavila da će se kandidovati za predsednika.\nPored Kačinjskog, koji je samo dan pre nesreće objavio da će kao kandidat stranke svog brata Jaroslava, Pravo i pravda, pokušati da se izbori i za narednih pet godina na čelu Poljske, poginuo je i kandidat Saveza demokratske levice, potpredsednik Sejma Ježi Šmajđinjski.\nPogibija 15 poslanika najteže je pogodila upravo konzervativce Jaroslava Kačinjskog, jer su u avionu koji je pao bili ključni poslanici tog parlamentarnog kluba.\nPoljska će zbog pogibije tri senatora morati da raspiše dopunske izbore i za njihova mesta.\nCentralna banka, kako se nesreća ne bi odrazila i na zlot, poverila je još juče viceguverneru Pjotru Vješoleku obaveze guvernera, dok vršilac dužnosti predsednika Komorovski ne izabere novog čelnog čoveka centralne banke.\nI u armiji su u skladu sa procedurom obaveze načelnika Generlaštaba posle pogibije generala Franćišeka Gongora, zatim komandanata kopnenih snaga, mornarice, vazduhoplovstva, specijalnih snaga i Varšavskog garnizona preuzeli njihovi prvi zamenici, do imenovanja nove komande armije.\nNovog predsednika moraće da izaberu i Poljski olimpijski komitet, Advokatska komora, Institut pamćenja naroda čijeg šefa biraju Sejm i Senat poljskog parlamenta. Svoje nove velikodostojnike moraju da postave i poljske hrišćanske crkve, i katolička i pravoslavna, jer su i njihovi zvaničnici bili u avionu.\nPoljska je u nesreći koja je odnela 96 života izgubila i poslednjeg predsednika Poljske u egzilu Rišarda Kačorovskog i legendu nezavisnih sindikata Solidarnost i pokreta otpora Poljaka komunističkom režimu, nekadašnju radnicu brodogradilišta u Gdanjsku, Anu Valentinovič.\nTREĆI U OVOJ GODINI U Bugarskoj danas parlamentarni i predsednički izbori\nBoris Džonson: Nisam prekršio zakon, sarađivaću sa ISTRAGOM\nSNEŽNA OLUJA IZAZVALA HAOS U ATINI I ISTANBULU U nekim oblastima palo više od 80 centimetara snega, stanovnici zarobljeni proveli noć u svojim vozilima\nSpasilačke ekipe u Istanbulu i u Atini kopale su ceo dan sneg i led kako bi raščistile blokirane saobraćajnice i spasile ljude koji su se preko noći ostali zarobljeni u svojim automobilima nakon snežnih oluja i prodora ledenog vazdušnog fronta.\nŠPANIJA PODRŽAVA SANKCIJE RUSIJI Ekonomske mere ako pokrene vojnu akciju protiv Ukrajine\nMinistar inostranih poslova Španije Hose Manuel Albares rekao je danas da će Madrid podržati masovni, snažni paket ekonomskih mera protiv Rusije, ako pokrene vojnu akciju protiv Ukrajine.\nSavez italijanskih konzervativaca predložio je danas tri moguća kandidata za novog šefa države, ostavljajući levom centru da odgovori sa svojim kandidatom, pošto je parlament i dalje podeljen oko naslednika odlazećeg predsednika Serđa Matarele.


Opštinska vlast ne bira sredstva u borbi protiv Grupe građana - Lični stavovi - Dnevni list Danas\nPočetna » Dijalog » Lični stavovi » Opštinska vlast ne bira sredstva u borbi protiv Grupe građana\nOpštinska vlast ne bira sredstva u borbi protiv Grupe građana\nAutoritarna vlast ne skriva svoje nasilničko lice, ali ono po pravilu bude grublje, osionije i bahatije kako se pomerimo iz Beograda i pogledamo prema manjim gradovima.\n0Piše: Branislav Uzelac (Grupa građana Izbor za našu opštinu) 20. septembra 2019. 15.00 Izmenjeno: 15.01\nU opštini Stara Pazova prethodnih dana desio se niz događaja koji veoma dobro oslikavaju kako se lokalne vlasti u Srbiji bore protiv neistomišljenika i političkih aktivista.\nNedavno je jedan od aktivista Srpske napredne stranke fizički napao Milana Turanjanina, predsednika parlamentarne lokalne Grupe građana Izbor za našu opštinu. Taj napad nije imao ozbiljnije posledice i izgledalo je da se radi “samo” o još jednoj provokaciji i pokušaju zastrašivanja.\nNa narednoj sednici Skupštine opštine postalo je ipak očigledno da je na sceni ozbiljniji plan sa ciljem da se izvrši veći pritisak na Grupu građana.\nPredsednik opštine Stara Pazova Đorđe Radinović izašao je za govornicu i umesto o temi zbog koje se javio za reč, govorio je o policijskom zapisniku koji je navodno čitao. Rekao je da u tom zapisniku piše da je predsednik GG Milan Turanjanin u pijanom stanju učestvovao u kafanskoj tuči sa mladićem kog je prethodno provocirao.\nIzvrtanjem činjenica pokušao je da napad na političkog neistomišljenika predstavi kao spontani sukob dva problematična čoveka, ali je tom prilikom i priznao tešku zloupotrebu položaja kada je rekao da je čitao tajne policijske zapisnike na šta nikako nema pravo.\nSituaciju dodatno komplikuje činjenica da prilikom napada na Milana Turanjanina policija nije ni pozvana niti je uzela izjave od učesnika incidenta, pa se postavlja dodatno pitanje kakav tačno zapisnik je Radinović čitao.\nPritisci su nastavljeni narednih dana na društvenim mrežama kada se ispod video snimka tog dela sednice Skupštine opštine pojavio veliki broj komentara koje su ostavljali članovi Srpske napredne stranke sa lažnih ali i svojih profila. Kratkom analizom komentara lako je zaključiti da su pisani po direktivi i sa ciljem da se ospore moralni kvaliteti predsednika i drugih članova Grupe građana, kao i da se dovede u pitanje autentičnost snimka u kome predsednik opštine javno priznaje ozbiljno krivično delo.\nI prethodnih godina lokalna vlast se služila raznim nepoštenim metodama kako bi naškodila Grupi građana. Kao najočigledniji primer ističe se situacija sa izbora za Savete mesnih zajednica kada su u Novoj Pazovi oformili lažnu grupu građana sličnog imena, zbog koje je prvobitno lista GG Izbor odbijena od strane opštinske izborne komisije. Tek nakon podnošenja tužbe upravnom sudu dozvoljeno im je da učestvuju na izborima na kojima su osvojili 42 posto glasova.\nViše puta smo se uverili da se u Srbiji u poslednjih sedam godina konstantno vrše slični pritisci na političke neistomišljenike, a u manjim sredinama takvo ponašanje uglavnom ima veoma ozbiljne posledice, ne samo po same aktiviste već i po članove njihovih porodica i prijatelje.\nSve češće se sistemi pritisaka korišćeni na državnom nivou prenose na lokalne samouprave i lokalni aktivisti su u sve težoj poziciji dok pokušavaju da zaštite osnovna prava svojih sugrađana.\nOvaj primer iz opštine Stara Pazova nažalost samo je jedan od brojnih sličnih širom Srbije.\nU situaciji gde se predstavnici nadležnih institucija kriju ili čak pomažu lokalnim vlastodršcima, neophodno je ujedinjenje slobodnomislećih građana i njihovih organizacija.\nNi opozicione političke stranke nisu do sada pokazale želju da pomognu grupama građana i udruženjima na lokalu, već ih i oni uglavnom posmatraju kao pretnju, pa je i to dodatni razlog da se lokalne organizacije ujedine i pomažu jedne drugima u borbi protiv bahatih političara.\nInicijative Ne da(vi)mo Beograd, Lični stav\nKozma: Na beogradske izbore ne treba ići u jednoj antirežimskoj koloni\nNe davimo Beograd: Nova mobilizacija građana za odbranu šume duž auto-puta


Obezbeđeno dovoljno vakcina za građane Valjeva | VAmedia - info portal\n24/04/2021 24/04/2021 Нема коментара на Obezbeđeno dovoljno vakcina za građane Valjeva\nI danas na vakcinalnom punktu u hotelu „Grand“, građani mogu bez zakazivanja primiti „Fajzerovu“ vakcinu, dok će u nedelju i ponedeljak biti vakcinacija ruskom „Sputnjik V“.\nNarednih dana se očekuje isporuka i kineske „Sinofarm“ vakcine, koju će moći da prime svi zainteresovani, bez zakazivanja.\nSve vakcine su bezbedne i značajne da se zaustavi širenje korona virusa, zato pozivamo građane da se što pre vakcinišu!\nNaša država je uložila veliki napor i novac da obezbedi građanima dovoljne doze vakcina i po tome prednjačimo u svetu. Zdravstveni radnici Valjeva su odlično organizovani i vakcinacija protiče bez zastoja i problema. Veliki broj volontera Crvenog krsta, učenika Medicinske škole, kao i zaposlenih u Gradskoj upravi svakodnevno vode računa da građani koji dođu na vakcinaciju to obave što brže i bez velikih čekanja.


Nijemci napravili veliku grešku - BIGportal.ba\n28 Decembra, 2020 28 Decembra, 2020 0349\nU Njemačkoj je u nedelju kasnila vakcinacija protiv koronavirusa u nekoliko gradova zbog greške u transportu vakcina.\nNaime, termometri su na više od hiljadu uzoraka pokazali da vakcina možda nije bilo na dovoljno niskoj temperaturi tokom prevoza.\n“Prilikom očitavanja dnevnika temperatura, koji su bili zatvoreni u termo- kutijama, pojavile su se sumnje u ispunjavanje zahteva hladnog lanca”, objavio je okrug Lihtenfels, na severu najveće nemačke pokrajine Bavarske, prenosi Jutarnji list.\nMedicinsko osoblje otkrilo je da se temperatura u jednoj termo-kutiji za transport vakcina popela na 15 sttepeni Celzijusovih, otkrio je portparol Lihtenfelsa, što je više od vrednosti od 8 stepeni koju su odredili proizvođači.\nZbog sumnjivih uzoraka okruzi Coburg, Kronah, Kulmbah, Hof, Bajreut i Vunsidel u severnoj Bavarskoj čekaju odgovor “Bionteka” može li se vakcina sada uopšte koristiti.\n“Biontek” je rekao da je poslao odgovor, ali je ostala tajna šta su rekli.\nInače, vakcina koja koristi novu takozvanu mRNA tehnologiju, mora se čuvati na niskim temperaturama od oko -70 stepeni Celzijusa pre nego što dođe do distribucionih centara u posebno dizajniranim kutijama koje su ispunjene suvim ledom.\nKad se izvadi iz skladišta, vakcina se mora držati na temperaturi od 2 do 8 stepeni da bi bilo ispravna u narednih pet dana. Termo-kutije, koje je dizajnirao “Fizer”, opremljene su i GPS tragačima kako bi kompanije mogle da rešavaju potencijalnr probleme sa skladištenjem i transportom.\nProblemi s temperaturom odgodili su početak vakcinacije i u južnim bavarskim okruzima Augsburg i Dillingen, gde je osoblje na kraju ipak dobilo odobrenje od “Bionteka” za korišćenje.\nKampanja vakcinacije u Nemačkoj je počela u nedelju kada su prvi vakcinu primili korisnici domova za starije i nemoćne osobe. Do kraja ove godine Savezna vlada planira da podeli više od 1,3 miliona doza lokalnim zdravstvenim vlastima.\nSkupština Crne Gore o Zakonu o slobodi vjeroispovijesti


Maradona uhapšen, bivša devojka ga tuži za dug od 5,7 miliona evra - SPORTSKI ŽURNAL\nMaradona uhapšen, bivša devojka ga tuži za dug od 5,7 miliona evra\nOliva je u vezi sa fudbalerom bila šest godina, a raskinuli su u decembru prošle godine\nČuveni argentinski fudbaler Dijego Maradona danas je uhapšen na aerodromu nakon što ga je njegova bivša devojka optužila da joj duguje 5,7 miliona evra, preneli su lokalni mediji u Buenos Airesu.\nMaradonu (58) su argentinske vlasti uhapsile po dolasku iz Meksika u Buenos Aires pošto je bivša devojka Ročio Oliva podnela tužbu protiv njega.\nOliva je u vezi sa fudbalerom bila šest godina, a raskinuli su u decembru prošle godine.\nMaradona izlazi iz bolnice\nLekar: Maradona bi uskoro trebalo da napusti bolnicu\nMaradona se oporavlja posle operacije\nMaradona priznaje svoje troje dece sa Kube, ukupno ih ima osam\ngrunf · 23 maj, 2019 00:00\n---- a 80-ih godina Maradona je jednom prilikom igrao u Beogradu protiv zvijezde pa su se samim tim apsolutno stekli SVI PRAVNI USLOVI da se istoj dodeli još jedna titula prvaka. Takođe joj treba prišiti na grb još jednu zvijezdicu jer su njene viskoumne pristalice došle do epohalnog istorijskog otkrića da su četnici nosili zvijezdu petokraku, čime su dileri sever jedini pravni i ekskluzivni zastupnici srBstva


Vesti online / Slobodno Vreme / Auto-moto / BMW i Mercedes udružuju snage\nPregovori su još u ranoj fazi, ali se očekuje pozitivan ishod nakon što su dve kompanije već počele saradnju na polju deljenja automobila.\nKako prenosi Automotive News, dve kompanije će deliti i sve komponente i delove koji nisu jedinstveni za tu kompaniju.\nRezultati ove saradnje svakako neće stići brzo, s obzirom na spor stepen razvoja u auto-industriji.\nSaradnja ova dva nemačka giganta nije presedan, pre godinu dana su zajedno sa VW i Fordom počeli rad na mreži stanica za brzo punjenje električnih automobila.\nGodinu ranije su sa nemačkim telekomom radili na specifikacujama 5G mreža. Audi, BMW i Daimler su zajedno kupili Nikijin Here servis mapa, a nameravaju da iskoriste tehnologiju za unapređenje sledeće generacije sistema pomoći u vožnji i samovozećih automobila.\nAuto-industrija prolazi kroz vrlo turbulentan period u kojem proizvođači koji su decenijama pravili motore sa unutrašnjim sagorevanjem sav fokus prebacuju na električni segment.\nPrelazak na nove tehnologija zahteva ogromne investicije, pa je saradnje BMW i Daimlera verovatno započeta zbog što manjih troškova.


Marketinška istraživanja u sportu - Sportski marketing - Teorija sporta - Savremenisport.com\nNaslovna :: Teorija Sporta :: Sportski marketing :: Marketinška istraživanja u sportu\nMarketinška istraživanja u sportu\nMenadžer za marketing i reklame organizuje istraživanje tržišta primenom posebnih postupaka prikupljanja, obrade i analize podataka. Rezultate istraživanja tržišne situacije prezentira/ saopštava izvršnom odboru kluba, menadžerima za sportsko-tehnička i ekonomska pitanja kao i stručnom štabu. Dobijena informacija se obrađuje u zavisnosti od postavljenih ciljeva, i u tom smislu biva modifikovana u zavisnosti od tržišne situacije. Pod uticajem saznanja dobijenih iz takvog istraživanja, dolazi do promena u planiraniu obrazovno-trenažnog rada odnosno organizacije usluga i uslova.\nPri kupovini elitnih sportista, pre potpisivanja ugovora o transferu, klubovi nad njima preduzimaju probne testove i medicinske preglede. Marketinška istraživanja nastoje da detaljno upoznaju tržište elitnih sportista ili vrste/ segmente sportskih usluga koje odgovaraju stanju i promenama fizičkih aktivnosti građana, njihove kupovne sposobnosti i sklonosti kupovine takvih usluga. Za donošenje odluka u skladu sa tržišnom situacijom, marketinška istraživanja imaju zadatak da otkriju i prate potencijalne konkurente i njihove mogućnosti, način ostvarivanja reklamiranja i odosa s javnošću (sopstvene mogućnosti ili oslonac na agencije za marketing i reklamu).\nPošto se tržišna situacija stalno menja, istraživanja teku neprekidno. Marketinška istraživanja su neophodan oslonac donošenja marketinških odluka. Marketinška istraživanja podrazumevaju prikupljanje novih podataka, njihovu obradu, analizu i prikazivanje/ prezentaciju na određeni način. Posebni ciljevi takvih istraživanja su 1) ograničavanje stepena nesigurnosti odlučivanja o tržištu i 2) potreba stalnog praćenja i kontrolisanja marketinških aktivnosti.\nTačnost i uspeh odluka menadžmenta sportske organizacije zavisi od umešnosti izvođenja marketinških istraživanja. Takva istraživanja se izvode po sledećem redosledu: 1) Definisanje problema koji treba da se reši, 2) Određivanje potreba za informacijama, 3) Prikupljanje informacija, 4) Prenos rezultata istraživanja.\nU marketinškim istraživanjima u sportu mogu da se koriste metodi koji su razrađeni u istraživanjima tržišta potrošnih dobara: 1) Korišćenje primarnih i sekundarnih izvora prikupljanja podataka o tržištu sportskih usluga, 2) Primena istraživačkih instrumenata, 3) Metoda kontakta sa predmetom istraživanja.\nAutor: N/A Objavljeno: 06.07.2014.\n+ Strategije za privlačenje sponzora\n+ Marketing sportskog događaja\n+ Marketing plan sportske organizacije\n+ Marketing u sportskoj organizaciji\n+ Marketinške taktike u sportu


Prođe Univerzijada, a stadiona nigde - Istinomer\nProđe Univerzijada, a stadiona nigde\nBivši predsednik opštine Novi Beograd o gradnji atletskog stadiona. (Pregled, 3. 3. 2008. godine)\nAkter: Željko Ožegović\n„Atletski stadion će definitivno biti gotov do Univerzijade 2009. godine.“\nPočetkom 2008. godine tadašnji predsednik opštine Novi Beograd najavio je da će do leta 2009, odnosno do Univerzijade, biti izgrađen atletski stadion. Ožegović je o tome govorio i nekoliko meseci ranije.\n„U naselju Doktora Ivana Ribara biće izgrađen atletski stadion, a najavljen je i završetak Akvaparka u Bloku 44.“\nNIN, 27. 12. 2007. godine\nMeđutim, od gradnje atletskog stadiona u Beogradu nije bilo ništa, a jedini objekat tog tipa u Srbiji nalazi se u Sremskoj Mitrovici.\nZbog toga izjavu Željka Ožegovića ocenjujemo kao neispunjeno obećanje.\nsport Beograd gradnja stadion akvapark